               EUROPOS KOMISIJA
            Briuselis, 2022 07 01
            COM(2022) 450 final
            2022/0213(COD)

            Pasiūlymas
            EUROPOS PARLAMENTO IR TARYBOS SPRENDIMAS
            dėl išskirtinės makrofinansinės pagalbos teikimo Ukrainai

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               ES parama Ukrainai dabartinėmis ypatingomis aplinkybėmis yra grindžiama tvirtais ilgalaikiais santykiais. Nuo 2014 m. Ukraina plėtoja tvirtą partnerystę su Europos Sąjunga, apimančią ne tik dvišalį bendradarbiavimą, bet ir laipsnišką politinę asociaciją ir ekonominę integraciją. 2017 m. rugsėjo 1 d. įsigaliojęs ES ir Ukrainos asociacijos susitarimas, į kurį įtraukta išsami ir visapusiška laisvosios prekybos erdvė, buvo pagrindinė priemonė, kuria buvo siekiama suartinti Ukrainą ir ES
                  1
               . Susitarimas ne tik skatina glaudesnius politinius saitus, tvirtesnius ekonominius ryšius ir pagarbą bendroms vertybėms, bet ir suteikė tvirtą pagrindą įgyvendinti plataus užmojo reformų darbotvarkę, kurioje daugiausia dėmesio skiriama kovai su korupcija, nepriklausomai teismų sistemai, teisinei valstybei ir geresnei verslo aplinkai. ES nuolat remia Ukrainos svarbias struktūrines reformas, kurios yra labai svarbios siekiant pritraukti investicijų, didinti našumą ir kelti gyvenimo lygį vidutiniu ir ilguoju laikotarpiu. Šaliai pateikus paraišką dėl narystės Europos Sąjungoje Europos Vadovų Taryba pripažino Ukrainos europinę perspektyvą ir suteikė jai šalies kandidatės statusą, todėl, šaliai žengiant europiniu keliu, bendradarbiavimas su Ukraina taps dar intensyvesnis.

               Nuo 2022 m. vasario 24 d., kai Rusija įsiveržė į šalį vykdydama precedento neturinčią nepateisinamą ir neišprovokuotą agresiją, ilgalaikis Ukrainos ekonominis vystymasis ir reformų įgyvendinimas susiduria su didžiule problema. Be begalinių žmonių kančių, Ukrainoje vykstantis karas jau padarė milžinišką žalą fizinei infrastruktūrai (keliams, tiltams, gamykloms ir pan.) bei gyvenamiesiems ir visuomeniniams pastatams (būstams, mokykloms, ligoninėms ir pan.). Dėl kovų taip pat prasidėjo masinis gyventojų išvykimas – yra daugiau kaip 6 mln. šalies viduje perkeltų asmenų ir daugiau kaip 7 mln. pabėgėlių.

               Rusijos agresijos karas prieš Ukrainą ne tik padarė didžiulę žalą ekonomikai, bet ir lėmė tai, kad valstybė prarado ir galimybes patekti į tarptautines kapitalo rinkas. Valdžios institucijos ir TVF apskaičiavo, kad dėl to susidaręs mokėjimų balanso finansavimo trūkumas per visus 2022 m. pasieks apie 39 mlrd. USD. TVF vertinimu, Ukraina, saugiai išnaudodama savo oficialias tarptautines atsargas ir nekeldama grėsmės savo makrofinansiniam stabilumui, galėtų šį trūkumą sumažinti 9 mlrd. USD
                  2
               . Dvišaliai ir daugiašaliai įsipareigojimai dėl finansinės paramos Ukrainai, prisiimti gegužės 18–20 d. vykusiame G 7 finansų ministrų ir centrinių bankų vadovų susitikime, pasiekė beveik 20 mlrd. USD. Vokietija suteikė 1 mlrd. EUR dotaciją tiesioginei biudžeto paramai. Kiti ES valstybių narių įsipareigojimai: 200 mln. EUR skirs Italija ir 190 mln. EUR – Prancūzija. Siekdama prisidėti finansuojant likusį numatomą Ukrainos finansavimo trūkumą visais 2022 m., t. y. apie 10 mlrd. USD, Komisija ketina pateikti pasiūlymą dėl išskirtinės iki 9 mlrd. EUR Ukrainai skirtos MFP operacijos.

               Siekdama patenkinti neatidėliotinus ir skubiausius Ukrainos finansavimo poreikius, Komisija pirmiausia teikia Europos Parlamentui ir Tarybai šį pasiūlymą dėl sprendimo suteikti Ukrainai papildomą iki 1 mlrd. EUR MFP kaip ilgalaikę paskolą itin palankiomis sąlygomis.  Antra, Komisija ketina kuo greičiau pateikti likusią šio, atsižvelgiant į jo pobūdį ir apimtį, labai išskirtinio paketo dalį. Taip ji reaguoja į birželio 23–24 d. išsakytą Europos Vadovų Tarybos raginimą skubiai pateikti pasiūlymą. Kartu su anksčiau šiais metais išmokėta 1,2 mlrd. EUR skubia MFP
                  3
               , bendra ES makrofinansinė pagalba Ukrainai nuo karo pradžios pasiektų 2,2 mlrd. EUR ir galėtų siekti iki 10 mlrd. EUR, kai bus suteikta visa išskirtinė makrofinansinė pagalba Ukrainai
                  4
               . Ši finansinė pagalba teikiama kartu su kitokia įvairia parama, visų pirma humanitarine pagalba, parama vystymuisi ir gynybos pagalba, visų importo muitų taikymo eksportui iš Ukrainos sustabdymu vieniems metams arba kitomis solidarumo iniciatyvomis, pavyzdžiui, siekiant pašalinti transporto trukdžius, kad būtų galima užtikrinti eksportą, visų pirma grūdų.

               Ši papildoma MFP, sudaranti iki 1 mlrd. EUR, laikoma pirmąja dalimi, ir Komisija ketina kuo greičiau pateikti pasiūlymą dėl išskirtinės MFP antrosios dalies. Šia pirmąja išskirtinės MFP dalimi siekiama suteikti skubią finansinę paramą esant neatidėliotiniems finansavimo poreikiams ir užtikrinti nepertraukiamą svarbiausių Ukrainos valstybės funkcijų vykdymą. Pagalbos teikimo laikotarpis – vieni metai ir ji bus išmokėta kaip viena dalis, kuri gali būti padalyta į vieną ar daugiau smulkesnių dalių. Dalies išmokėjimo ir pagalbos suteikimo sąlygos bus nustatytos susitarimo memorandume, dėl kurio bus susitarta su Ukrainos valdžios institucijomis. Šiame susitarimo memorandume bus numatytas didesnis skaidrumas ir ataskaitų apie lėšų panaudojimą teikimas, taip pat bus apibrėžti atskaitomybės reikalavimai, su kuriais bus susieta ši MFP. Tada taip pat būtų galima apsvarstyti politikos veiksmus, kuriais siekiama padidinti šalies atsparumą ir stabilumą, valdymo ir teisinės valstybės srityje, taip pat energetikos sektoriuje iš 2022 m. kovo ir gegužės mėn. išmokėtos 1,2 mlrd. EUR skubios MFP, kurie nebuvo užbaigti dėl nenugalimos jėgos aplinkybių. Tikimasi, kad šios MFP, kuri yra komunikate „Pagalba Ukrainai ir Ukrainos atstatymas“ paskelbtos išskirtinės MFP pirmoji dalis, įgyvendinimas bus derinamas su humanitarine pagalba ir parama, finansuojama Kaimynystės, vystomojo ir tarptautinio bendradarbiavimo priemonės „Globali Europa“ (KVTBP „Globali Europa“) lėšomis
                  5
               . Be to, tai dalis ypatingų tarptautinių dvišalių paramos teikėjų ir tarptautinių finansų įstaigų pastangų remti Ukrainą šiuo kritiniu momentu.

               Siūloma 1 mlrd. EUR dalis bus paremta atidėjiniais iš ES biudžeto išorės veiksmų garantijai, nustatytai pagal KVTBP „Globali Europa“. Šiais atidėjiniais ES suteikiama išteklių grąžinti lėšas investuotojams į obligacijas, kurios buvo panaudotos MFP paskoloms finansuoti, jei pagalbą gaunanti šalis neįvykdytų paskolos grąžinimo įsipareigojimų ES atžvilgiu. Dabartinėje DFP numatoma bendra maždaug 11 mlrd. EUR vertės MFP programa, kuriai taikoma 9 % atidėjinių norma. Atsižvelgiant į tai, pagal dabartinę DFP finansinio programavimo nuostatose numatyta 1 mlrd. EUR atidėjinių, skirtų MFP paskoloms trečiosioms šalims. Atidėjiniai turėtų būti finansuojami neviršijant Reglamento (ES) 2021/947 31 straipsnio 5 dalies antroje pastraipoje nustatytų ribų.  Šie atidėjiniai suteiks biudžeto lėšų, kuriomis bus grindžiama siūloma paskola Ukrainai.

               Tačiau, atsižvelgiant į pastarojo meto dramatiškus ir nenumatytus įvykius Ukrainoje, šiuo atveju 9 % atidėjinių norma, paprastai taikoma šalims, siekiančioms įveikti mokėjimų balanso krizę, nėra pakankama. Šiame pasiūlyme numatoma, kad iš Sąjungos biudžeto įmokėtais atidėjiniais padengiama 70 % paskolos vertės. Manoma, kad šios išskirtinai didelės atidėjinių normos pakanka rizikai, kuri kyla dėl šios papildomos MFP Ukrainai, sumažinti laikantis patikimo finansų valdymo principų. Taikant šią 70 % atidėjinių normą numatytai iki 1 mlrd. EUR paskolos programai paskolos forma, 700 mln. EUR suma, kuri jau yra skirta makrofinansinei pagalbai trečiosioms šalims pagal šią DFP, bus panaudota kaip rezervas galimiems šios naujos paskolos nuostoliams padengti. Ši atidėjinių norma būtų taikoma vietoj Reglamento (ES) 2021/947 31 straipsnio 5 dalies trečioje pastraipoje nustatytos bendrosios taisyklės.

               Pripažįstant itin sudėtingą Ukrainos padėtį ir siekiant apriboti šios paskolos poveikį fiskaliniam tvarumui, taip pat siūloma, kad palūkanų normų išlaidos, susijusios su siūloma iki 1 mlrd. EUR makrofinansine pagalba paskolos forma, išimties tvarka būtų padengtos iš ES biudžeto. Tokiu būdu ES teiks papildomą finansinę pagalbą Ukrainai, o tai padės didinti jos valstybės skolos tvarumą. Komisija susitars dėl ilgo paskolos grąžinimo termino, kad Ukrainai būtų suteiktas kuo ilgesnis laikotarpis, per kurį jos ekonomika vėl pradėtų augti, taip pat kad ji galėtų pertvarkyti savo ekonomiką taip, kad ji atitiktų europinius siekius, ir padidintų galimybes grąžinti visą paskolą.

               Priėmus šį pasiūlymą ir atlikus visus susijusius formalumus (pasirašius susitarimo memorandumą, įsigaliojus susitarimui dėl paskolos), Komisija, atsižvelgdama į Ukrainos poreikius, skubiai suteiks šią paskolą. Komisija kuo skubiau dės pastangas, kad parengtų likusį išskirtinės MFP paskolų paketą.

               •Bendrosios aplinkybės

               Prasidėjus Rusijos agresijos karui, Ukrainos ekonominė padėtis smarkiai pablogėjo. Neoficialiais skaičiavimais, kovo–balandžio mėn., palyginti su praėjusiais metais, Ukrainos BVP sumažėjo 35–40 %. Gegužės mėn., palyginti su ankstesniais metais, infliacija padidėjo iki 18,0 %. Ukrainos nacionalinis bankas (NBU) konflikto laikotarpiu sustabdė infliacijos valdymo sistemą, o pagrindinę refinansavimo normą išlaikė 10 % iki birželio 3 d.; nuo tos dienos ji buvo padidinta iki 25 %, kad mažintų užsienio valiutos paklausą, kuri pradėjo didėti gegužės mėn. antroje pusėje. Jis taip pat pažadėjo įsigyti vyriausybės karo obligacijų, jei privataus sektoriaus paklausa būtų nepakankama, ir galiausiai įsigijo šių obligacijų už maždaug 4,1 mlrd. USD. Tačiau dalis vėlesnio piniginio biudžeto finansavimo buvo padengta NBU valiutos pardavimo veiksmais, dėl kurių nuo sausio mėn. pabaigos iki gegužės mėn. pabaigos bendros oficialiosios tarptautinės atsargos sumažėjo maždaug 4 mlrd. USD iki 25,1 mlrd. USD.

               Dėl Rusijos agresijos karo atsirado didelių Ukrainos biudžeto finansavimo poreikių, kurie rodo didelį išorės finansavimo trūkumą. Viena vertus, dėl karo gerokai sumažėjo valstybės pajamos, nors tam tikrą sumažėjimą lėmė vykdoma pagalbos MVĮ politika (PVM moratoriumai, atleidimas nuo muitų). Kita vertus, išlaidos gerokai padidėjo, kad būtų patenkinti išskirtiniai Ukrainos kariniai ir humanitariniai poreikiai, įskaitant socialinę paramą šalies viduje perkeltiems asmenims ir didesnes darbo užmokesčio išlaidas gynybos srityje. Valdžios institucijos ir TVF apskaičiavo, kad dėl to susidaręs bendras mokėjimų balanso finansavimo trūkumas per visus 2022 m. sieks apie 39 mlrd. USD. TVF vertinimu, Ukraina, saugiai išnaudodama savo oficialias tarptautines atsargas ir nekeldama grėsmės savo makrofinansiniam stabilumui, galėtų šį trūkumą sumažinti 9 mlrd. USD
                  6
               . Dvišaliai ir daugiašaliai įsipareigojimai dėl finansinės paramos Ukrainai, prisiimti gegužės 18–20 d. vykusiame G 7 finansų ministrų ir centrinių bankų vadovų susitikime, pasiekė beveik 20 mlrd. USD. Vokietija suteikė 1 mlrd. EUR dotaciją tiesioginei biudžeto paramai. Kiti ES valstybių narių įsipareigojimai: 200 mln. EUR skirs Italija ir 190 mln. EUR – Prancūzija. Siekdama svariai prisidėti finansuojant likusį numatomą Ukrainos finansavimo trūkumą visais 2022 m., t. y. apie 10 mlrd. USD, Komisija ketina, visų pirma atsižvelgdama į birželio 23–24 d. Europos Vadovų Tarybos raginimą, suteikti Ukrainai išskirtinę iki 9 mlrd. EUR MFP kaip ilgalaikę paskolą itin palankiomis sąlygomis. Siekiant patenkinti neatidėliotinus ir skubiausius Ukrainos finansavimo poreikius, dabartinis pasiūlymas dėl papildomos MFP iki 1 mlrd. EUR, teikiamos paskolos forma, yra pirmas žingsnis. Komisija ketina netrukus pateikti atitinkamą pasiūlymą dėl likusios išskirtinės MFP Ukrainai. Ja siekiama prisidėti finansuojant skubiausius ir neatidėliotinus Ukrainos finansavimo poreikius, kartu atsižvelgiant į dabartines Sąjungos biudžeto galimybes. Didelis tarptautinių paramos teikėjų indėlis finansuojant bendrą Ukrainos mokėjimų balanso finansavimo trūkumą galėtų apriboti neigiamą infliacijos ir bendrą destabilizuojantį poveikį, kuris būtų daromas, jei visas šis trūkumas būtų finansuojamas NBU spausdinant pinigus.

               •Suderinamumas su toje pačioje politikos srityje galiojančiomis nuostatomis

                  Šis pasiūlymas dėl makrofinansinės pagalbos Ukrainai teikiamas po Sprendimo (ES) 2022/313 dėl 1,2 mlrd. EUR paskolų makrofinansinės pagalbos teikimo Ukrainai, kuri buvo visiškai išmokėta dviem dalimis 2022 m. kovo ir gegužės mėn. Šia papildoma MFP, kuri yra pirmasis planuojamos išskirtinės MFP įgyvendinimo etapas, sustiprinami Sąjungos veiksmai teikiant tiesioginę humanitarinę pagalbą, paramą vystymuisi ir gynybos pagalbą, taip pat Sąjungos iniciatyvos, kuriomis siekiama koordinuoti daugiašalius veiksmus, pavyzdžiui, iniciatyva „Palaikykime Ukrainą“.

               •Suderinamumas su kitomis Sąjungos politikos sritimis

                  Tolesnės paramos Ukrainai teikimas ilgalaikės paskolos itin palankiomis sąlygomis forma šiuo metu gali padėti Ukrainos valdžios institucijoms įveikti didelius finansavimo sunkumus, kylančius dėl Rusijos agresijos karo eigos ir poveikio. Be to, siūloma MFP parems valdžios institucijų pastangas išlaikyti stabilią makroekonominę aplinką, taip padidindama visų ES veiksmų Ukrainoje pridėtinę vertę, ir pagerins kitokios ES finansinės paramos šaliai (įskaitant paramos biudžetui operacijas ir dotacijas pagal išorines finansines priemones, įgyvendinamas pagal dabartinę 2021–2027 m. daugiametę finansinę programą) veiksmingumą. Siūloma MFP yra ES pagalbos Ukrainai ir Ukrainos atstatymo iniciatyvos dalis ir neatsiejama nuo bendros tarptautinės paramos Ukrainai
                     7
                  .

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               SESV 212 straipsnis yra tinkamas teisinis pagrindas teikti finansinę paramą trečiosioms šalims.

               Dėl neišprovokuotos ir nepateisinamos Rusijos karinės agresijos Ukrainai reikia suteikti papildomą finansinę pagalbą. Siekiant sustiprinti šių priemonių fiskalinį tvarumą, taip pat būtina padidinti papildomos MFP paskolos padengimo lygį, kad iš Sąjungos biudžeto įmokėtais atidėjiniais būtų padengiama 70 % paskolos vertės.

               •Subsidiarumo principas (neišimtinės kompetencijos atveju)

               Subsidiarumo principo laikomasi, nes Ukrainos makrofinansinio stabilumo atkūrimo artimiausiu metu tikslų valstybės narės negali deramai pasiekti pačios, todėl jų geriau siekti Europos Sąjungos lygmeniu. Pagrindinės priežastys yra biudžeto apribojimai, su kuriais susiduriama nacionaliniu lygmeniu, ir poreikis glaudžiai koordinuoti paramos teikėjų veiklą, kad būtų galima maksimaliai padidinti pagalbos mastą ir veiksmingumą, kartu sumažinant naštą Ukrainos valdžios institucijų administraciniams gebėjimams, kurie dabartinėmis aplinkybėmis yra labai apkrauti.

               •Pagalbos proporcingumas

                  Pasiūlymas atitinka proporcingumo principą: juo apsiribojama tik tuo, ko reikia minėtiems makrofinansinio stabilumo išlaikymo trumpuoju laikotarpiu tikslams pasiekti, ir neviršijama to, kas būtina tiems tikslams įgyvendinti.

                  Remdamasi valdžios institucijų skaičiavimais, kuriuos patvirtino TVF
                     8
                  , Komisija nustatė, kad kartu su būsima likusia planuojamos išskirtinės MFP dalimi, siūlomos MFP suma (iki 1 mlrd. EUR) atitinka beveik pusę 2022 m. numatyto likusio finansavimo trūkumo. Tokia dalis atitinka standartinę su MFP operacijomis susijusios naštos pasidalijimo praktiką (pagal 2002 m. spalio 8 d. ECOFIN tarybos išvadas šalies, su kuria sudarytas asociacijos susitarimas, atveju viršutinė riba būtų 60 %), atsižvelgiant į paramą, kurią Ukrainai įsipareigojo teikti kiti dvišaliai ir daugiašaliai paramos teikėjai.

               •Priemonės pasirinkimas

               Projektų finansavimas ar techninė pagalba nebūtų nei tinkami, nei pakankami siekiant platesnių makrofinansinių šios MFP arba pasiūlymo dėl planuojamos išskirtinės MFP tikslų. Palyginti su kitomis ES priemonėmis, svarbiausia pridėtinė MFP vertė yra ta, kad ji greitai sumažintų išorės finansinius suvaržymus ir padėtų užtikrinti ilgalaikę stabilią makrofinansinę sistemą, be kita ko, užtikrindama ilgalaikę tvarią mokėjimų balanso ir biudžeto būklę esant tinkamai atskaitomybės reikalavimų sistemai. Kadangi teikiama makrofinansinė pagalba padeda užtikrinti tinkamą bendrą politikos sistemą, ji gali padidinti pagal kitas siauresnės aprėpties ES finansines priemones Ukrainoje finansuojamų veiksmų veiksmingumą. Nustačius itin lengvatines operacijos sąlygas, ilgesnius grąžinimo terminus ir skiriant subsidiją palūkanų išlaidoms padengti, poveikis šalies skolos tvarumui yra mažesnis. Todėl skubus labai reikalingos ir labai didelės finansinės paramos teikimas pasinaudojant itin lengvatine MFP paskolų struktūra atrodo pagrįstas, ypač atsižvelgiant į tai, kad tarptautinė bendruomenė, įskaitant ES, susiduria su apribojimais teikti didelį dotacijų finansavimą.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex post vertinimas / tinkamumo patikrinimas

               Atlikus ankstesnius ex post vertinimus nustatyta, kad ankstesnės MFP operacijos Ukrainoje apskritai buvo labai aktualios savo tikslais, finansiniu paketu ir politikos tikslais.

               Paaiškėjo, kad jos buvo labai svarbios padedant Ukrainai spręsti jos mokėjimų balanso problemas ir įgyvendinti pagrindines struktūrines reformas, kuriomis siekta stabilizuoti ekonomiką ir padidinti jos išorės pozicijos tvarumą. Jos leido sutaupyti lėšų ir suteikė finansinės naudos, taip pat paskatino papildomos finansinės paramos teikimą ir padidino investuotojų pasitikėjimą. MFP sąlygų rinkinys buvo visiškai suderintas su susijusia TVF programa ir turėjo politiškai stiprinantį poveikį, kuris padėjo sutelkti Ukrainos valdžios institucijas esminėms reformoms vykdyti, visų pirma srityse, kurios neįtrauktos į kitas tarptautines paramos teikėjų programas.

               •Konsultacijos su suinteresuotosiomis šalimis

               Ši išskirtinė MFP teikiama kaip neatsiejama tarptautinės paramos Ukrainai dalis. Rengdamos šį pasiūlymą, Komisijos tarnybos konsultavosi su TVF, Pasaulio banku ir kitais dvišaliais ir daugiašaliais paramos teikėjais, turinčiais didelę makrofinansinę patirtį, taip pat ir Ukrainos ekonomikos srityje. Komisija taip pat nuolat palaikė ryšius su Ukrainos valdžios institucijomis.

               •Tiriamųjų duomenų rinkimas ir naudojimas

               Komisijos tarnybos šį pasiūlymą grindė kruopščia Ukrainos finansinių poreikių ir platesnės makrofinansinės padėties analize, atlikta bendradarbiaujant su TVF ir kompetentingomis tarptautinėmis institucijomis.

               Komisijos tarnybos taip pat dalyvavo diskusijose su savo kolegomis iš tarptautinių finansų įstaigų, turinčių didelių pozicijų Ukrainoje, rizikos departamentų. Šių diskusijų tikslas buvo suprasti, kaip tos įstaigos sudarys atidėjinius savo pozicijoms Ukrainoje ir jas valdys. Šios diskusijos atskleidė, kokiu mastu kiekvienos įstaigos institucinį požiūrį lemia tai, ar jos balansui daro įtaką pozicijų Ukrainoje nuostoliai. Kai kurios įstaigos naudojasi visiškomis arba dalinėmis savo pozicijų priešpriešinėmis garantijomis arba naudojasi kitų formų apsaugos priemonėmis (Ukrainos atsargos, laikomos TVF). ES, kuri finansavo makrofinansinės pagalbos paskolas vykdydama skolinimo ir skolinimosi operacijas, atsidūrė unikalioje padėtyje, nes turi užtikrinti pastovų ir nuspėjamą mokėjimų srautą investuotojams į jos obligacijas pagal fiksuotą ir reguliarų grafiką tuo atveju, jei paskolų gavėjai neatliktų paskolų grąžinimo mokėjimų. Kad galėtų greitai suteikti šią papildomą MFP, kuri būtų pirmas žingsnis organizuojant visą išskirtinės MFP paketą, ir apsaugoti biudžetą, Sąjunga šiai papildomai Ukrainos pozicijai turi taikyti 70 % atidėjinių normą.

               Laikydamosi Finansinio reglamento reikalavimų, teikiant pagalbą Komisijos tarnybos atliks Ukrainos finansinių ir administracinių grandinių veikimo vertinimą, kad patikrintų, ar yra pakankamai garantijų, jog įdiegtos tinkamos paramos, įskaitant MFP, programos valdymo procedūros, taip pat atsižvelgiant į ypatingas karo sąlygas. Tai leis atnaujinti ankstesnį vertinimą, kurio metu nustatyta, kad Ukrainos finansinės grandinės ir procedūros yra pagrįstos patikimais principais ir pagal juos veikia, todėl laikomos tinkamomis makrofinansinės pagalbos tikslais.

               •Poveikio vertinimas

               Sąjungos makrofinansinė pagalba yra išskirtinė skubi priemonė, skirta dideliems mokėjimų balanso sunkumams trečiosiose šalyse įveikti. Atsižvelgiant į konkrečias aplinkybes ir skubumą, šiam pasiūlymui dėl MFP netaikomas reikalavimas atlikti poveikio vertinimą pagal Komisijos geresnio reglamentavimo gaires (SWD(2015) 111 final), nes šioje situacijoje, į kurią reikia skubiai reaguoti, politiškai būtina veikti greitai.

                  Kalbant bendriau, Komisijos pasiūlymai dėl MFP grindžiami patirtimi, įgyta atliekant anksčiau ES kaimynystėje vykdytų operacijų ex post vertinimus. Ši MFP padės sumažinti trumpalaikius Ukrainos finansavimo poreikius dabartinėmis ypatingomis aplinkybėmis. Atskaitomybės reikalavimais, dėl kurių turi būti susitarta susitarimo memorandume, siekiama užtikrinti paramos veiksmingumą, skaidrumą ir atskaitomybę. Ši papildoma MFP ir vėlesnė išskirtinės MFP dalis turėtų būti grindžiama nuo 2015 m. įgyvendintų šešių MFP programų rezultatais, įskaitant naujausią su COVID-19 susijusią ir 2022 m. pradžios skubią MFP.

                  Šis pasiūlymas nebuvo grindžiamas poveikio vertinimu. 70  % atidėjinių norma nustatyta atlikus išsamų neįvykdytų įsipareigojimų finansinės rizikos vertinimą.

               •Reglamentavimo tinkamumas ir supaprastinimas

                  Šis pasiūlymas nėra susijęs su reglamentavimo tinkamumu ir supaprastinimu.

               •Pagrindinės teisės

                  Šalys, kurioms taikoma Europos kaimynystės politika (EKP), gali prašyti MFP. Išankstinė MFP teikimo sąlyga turėtų būti ta, kad reikalavimus atitinkanti valstybė paisytų veiksmingų demokratinių mechanizmų, įskaitant daugiapartinę parlamentinę sistemą, užtikrintų teisinę valstybę ir gerbtų žmogaus teises.

                  Atnaujintas Ukrainos valdžios institucijų įsipareigojimas vykdyti reformas, įskaitant teisingumo sektoriaus, gero valdymo, teisinės valstybės ir kovos su korupcija reformas, ir tvirta politinė valia, apie kuriuos visų pirma liudija sėkmingai įvykdytos struktūrinės politikos sąlygos, susijusios su Ukrainai skirta skubios MFP programa dėl COVID-19, yra aiškus teigiamas ženklas. Analogiškai pastangos pagrįsti paraišką dėl narystės ES, visų pirma nuodugniai atsakius į du labai išsamius ir detalius klausimynus, yra aiškus valdžios institucijų noro laikytis Ukrainos europinių siekių ir juos įgyvendinti ženklas. Prasidėjus Rusijos agresijai, Ukrainos valdžios institucijos demonstruoja įspūdingą atsparumą ir neprarado ryžto vykdyti šias reformas skaidriai ir laikydamosi ES standartų. Todėl laikoma, kad šiuo metu išankstinė MFP operacijos politinė sąlyga yra tenkinama.

               4.POVEIKIS BIUDŽETUI

               Lėšos šiai iki 1 mlrd. EUR papildomai MFP Ukrainai bus pasiskolintos kapitalo rinkose ir perskolintos Ukrainai. Nukrypstant nuo Reglamento (ES) 2021/947 31 straipsnio 5 dalies trečios pastraipos taikoma padidinta 70 % atidėjinių norma yra reikalinga siekiant atsižvelgti į didesnę su šia paskola susijusią riziką. Atitinkami atidėjiniai bus skirti pagal Kaimynystės, vystomojo ir tarptautinio bendradarbiavimo priemonę (KVTBP „Globali Europa“) ir iš viso sudarys 700 mln. EUR (14 02 01 70 biudžeto eilutė „KVTBP – Bendro atidėjinių fondo atidėjiniai“).

                  Vadovaujantis patikimo finansų valdymo principais, biudžeto apsauga taikant padidintą 70 % atidėjinių normą yra būtina, kad būtų atsižvelgta į didesnę šios paskolos nuostolių riziką, palyginti su tradicine MFP pagalba šalims, siekiančioms įveikti mokėjimų balanso krizę, kuri paprastai teikiama kartu su išmokomis skatinama TVF programa. Tokia atidėjinių norma suteikia didelį pasitikėjimą, kad visos sumos, mokėtinos investuotojams, perkantiems obligacijas, kuriomis bus finansuojama naujoji paskola, bus visiškai ir laiku grąžintos. Padidinta atidėjinių norma bus tinkamas atsakas į apskaitinius nuostolius, patiriamus dėl negrąžintų paskolų, kurie turi būti pripažinti ES biudžete. Jei pagalbos gavėjas negrąžina paskolos, Sąjungos apskaitoje turi būti pripažįstamas visos paskolos sumos nuostolis pagal tarptautinius finansinius standartus, taikomus Sąjungos biudžeto sąskaitoms (TVSAS). Atsižvelgiant į padidintą makrofinansinei pagalbai taikomą atidėjinių normą, su makrofinansine pagalba pagal šį sprendimą susijusį finansinį įsipareigojimą tikslinga padengti atskirai nuo kitų finansinių įsipareigojimų pagal išorės veiksmų garantiją. Visų pirma, tikslinga bendrame atidėjinių fonde šiai makrofinansinei pagalbai skirtus atidėjinius naudoti tik finansiniams įsipareigojimams pagal šį sprendimą, užuot taikius Reglamento (ES) 2021/947 31 straipsnio 6 dalyje nustatytą bendrąją taisyklę, ir netaikyti faktinės atidėjinių normos, užuot taikius Finansinio reglamento 213 straipsnyje nustatytą bendrąją taisyklę. Be to, išimties tvarka turėtų būti teikiama palūkanų subsidija, kaip aprašyta toliau, ir 2021–2027 m. DFP laikotarpiu ji turėtų būti dengiama Reglamento (ES) 2021/947 6 straipsnio 2 dalies a punkto pirmoje įtraukoje nurodyto paketo lėšomis. Su skolinimusi ir skolinimu susijusių administracinių išlaidų nebūtų reikalaujama padengti, taigi jos nebūtų susigrąžinamos iš Ukrainos. Jos bus dengiamos pagal atitinkamas administracinių išlaidų biudžeto eilutes.

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

               Pirmajame visos išskirtinės MFP Ukrainai įgyvendinimo etape Europos Sąjunga pagal šį sprendimą suteikia Ukrainai papildomą makrofinansinę pagalbą, kurios bendra suma ilgalaikės paskolos forma neviršija 1 mlrd. EUR. Ši pagalba, kurią planuojama išmokėti kaip vieną dalį, kuri gali būti padalyta į vieną ar daugiau smulkesnių dalių, padės padengti likusį Ukrainos išorės finansavimo trūkumą 2022 m. Ši viena dalis būtų išmokėta iš karto, kai bus patvirtintas šis pasiūlymas ir įsigalios atitinkamas susitarimo memorandumas, kuriame bus nustatyti atskaitomybės reikalavimai.

               Pagalbą valdys Komisija. Bus taikomos konkrečios Finansinį reglamentą atitinkančios sukčiavimo ir kitų pažeidimų prevencijos nuostatos.

                  Komisija, glaudžiai bendradarbiaudama su tarptautinėmis finansų įstaigomis ir nacionalinėmis valdžios institucijomis, stebės atitinkamus pokyčius ir susitarimo memorandume sutartų reikalavimų ir sąlygų taikymą.

               •Aiškinamieji dokumentai (direktyvoms)

                  Netaikoma

               •Išsamus konkrečių pasiūlymo nuostatų paaiškinimas

                  Sprendime nustatomos makrofinansinės pagalbos teikimo taisyklės.

                  1 straipsnyje pateikiamos pagrindinės šios makrofinansinės pagalbos savybės.

                  2 straipsnyje numatyta, kad turi būti laikomasi išankstinių politinių sąlygų, būtinų makrofinansinei pagalbai išmokėti.

                  3 straipsnyje numatyti aiškiai apibrėžti atskaitomybės ir stebėsenos reikalavimai, kurie nustatomi susitarimo memorandume.

                  4 straipsnyje nustatytos sąlygos, būtinos šiai makrofinansinei pagalbai išmokėti.

                  5 straipsnyje pateikiamos skolinimosi ir skolinimo operacijų taisyklės.

                  6 straipsnyje nustatytas reikalavimas, kad Europos Komisija, įgyvendindama MFP, atliktų veikimo vertinimą.

                  7 straipsnyje nustatytos konkrečios taisyklės dėl atidėjinių, kurie turi būti laikomi bendrame atidėjinių fonde.

                  8 straipsnyje nustatyta, kad Komisijai padeda komitetas pagal komitologijos procedūras.

               9 straipsnyje nustatyti Komisijos įsipareigojimai teikti ataskaitas Europos Parlamentui ir Tarybai įgyvendinant šią makrofinansinę pagalbą Ukrainai.

               10 straipsnyje paaiškinamos šios makrofinansinės pagalbos įsigaliojimo sąlygos.

               2022/0213 (COD)

               Pasiūlymas

               EUROPOS PARLAMENTO IR TARYBOS SPRENDIMAS

               dėl išskirtinės makrofinansinės pagalbos teikimo Ukrainai

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo, ypač į jos 212 straipsnį,

               atsižvelgdami į Europos Komisijos pasiūlymą,

               teisėkūros procedūra priimamo akto projektą perdavus nacionaliniams parlamentams,

               laikydamiesi įprastos teisėkūros procedūros
                  9
               ,

               kadangi:

               (1)Sąjungos ir Ukrainos asociacijos susitarimas
                  10
                (toliau – Asociacijos susitarimas), įskaitant nuostatas dėl išsamios ir visapusiškos laisvosios prekybos erdvės (toliau – IVLPE), įsigaliojo 2017 m. rugsėjo 1 d. Atsižvelgiant į tai, kad birželio 23 d. Europos Vadovų Taryba nusprendė pripažinti Ukrainos europinę perspektyvą ir suteikti Ukrainai šalies kandidatės statusą, turėtų būti laikoma, kad ji gali gauti Sąjungos makrofinansinę pagalbą;

               (2)2014 m. pavasarį Ukraina ėmėsi įgyvendinti plataus užmojo reformų programą, kuria siekiama stabilizuoti jos ekonomiką ir gerinti jos piliečių pragyvenimo lygį. Kova su korupcija, taip pat konstitucijos, rinkimų ir teismų reformos yra vieni svarbiausių darbotvarkės prioritetų. Tų reformų įgyvendinimas buvo remiamas pagal šešias iš eilės įvykdytas makrofinansinės pagalbos programas, pagal kurias Ukraina gavo iš viso 6,2 mlrd. EUR vertės pagalbos paskolų forma. Paskutinė skubi makrofinansinė pagalba, kuri didėjant įtampai prie sienos su Rusija buvo suteikta pagal Europos Parlamento ir Tarybos sprendimą (ES) 2022/313
                  11
               , Ukrainai suteikta 1,2 mlrd. EUR paskolų forma ir išmokėta dviem dalimis po 600 mln. EUR 2022 m. kovo ir gegužės mėn.;

               (3)dėl 2022 m. vasario 24 d. prasidėjusios neišprovokuotos ir nepateisinamos Rusijos karinės agresijos prieš Ukrainą ir nuo to laiko tebesitęsiančio karo buvo prarastos galimybės patekti į rinką ir smarkiai sumažėjo viešosios pajamos, o viešosios išlaidos humanitarinei padėčiai gerinti ir valstybės paslaugų tęstinumui palaikyti gerokai išaugo. Esant tokiai labai neapibrėžtai ir nepastoviai padėčiai, tiksliausi Tarptautinio valiutos fondo pateikti Ukrainos finansavimo poreikių įverčiai rodo, kad 2022 m. susidarys nepaprastai didelis, maždaug 39 mlrd. USD, finansavimo trūkumas; maždaug pusę šio trūkumo būtų galima padengti, jei būtų išmokėta visa iki šiol pažadėta tarptautinė parama. Ši Sąjungos skubiai teikiama pirmoji makrofinansinė pagalba Ukrainai – tai pirmas visos išskirtinės MFP įgyvendinimo etapas – dabartinėmis ypatingomis aplinkybėmis laikoma tinkamu trumpalaikiu atsaku į neatidėliotinus skubiausius Ukrainos finansavimo poreikius ir į didelę riziką šalies makrofinansiniam stabilumui. Sąjungos makrofinansinė pagalba padėtų stabilizuoti Ukrainos makrofinansinę padėtį ir sustiprintų šalies atsparumą, taip prisidedant prie Ukrainos valstybės skolos tvarumo ir gebėjimo galiausiai įvykdyti finansinius įsipareigojimus;

               (4)Sąjungos makrofinansinės pagalbos suma pagal šį sprendimą, taip pat atsižvelgiant į būsimą visą išskirtinę MFP, nustatoma remiantis Ukrainos likusių išorės finansavimo poreikių kiekybiniu įvertinimu, atliktu bendradarbiaujant su Tarptautiniu valiutos fondu ir kitomis tarptautinėmis finansų įstaigomis, ir atsižvelgiant į jos pajėgumą finansuotis iš savo išteklių. Ją nustatant taip pat atsižvelgiama į numatomus finansinius dvišalių ir daugiašalių paramos teikėjų įnašus, poreikį užtikrinti sąžiningą Sąjungos ir kitų paramos teikėjų dalijimąsi našta, taip pat į Ukrainoje jau įgyvendinamas kitas Sąjungos išorės finansavimo priemones ir į pridėtinę bendro Sąjungos dalyvavimo vertę. Reikėtų pripažinti Ukrainos valdžios institucijų ryžtą glaudžiai bendradarbiauti su TVF rengiant ir įgyvendinant trumpalaikes skubias priemones ir jų ketinimą bendradarbiauti su TVF rengiant tinkamą ekonominę programą, kai bus palankios sąlygos. Sąjungos makrofinansinės pagalbos tikslas turėtų būti išlaikyti makrofinansinį stabilumą ir atsparumą karo sąlygomis. Komisija turėtų užtikrinti, kad Sąjungos makrofinansinė pagalba teisiškai ir iš esmės atitiktų įvairiose išorės veiksmų srityse patvirtintų priemonių ir kitos susijusios Sąjungos politikos pagrindinius principus bei tikslus;

               (5)Sąjungos makrofinansinė pagalba turėtų padėti Sąjungai vykdyti išorės politiką dėl Ukrainos. Komisijos tarnybos ir Europos išorės veiksmų tarnyba turėtų glaudžiai bendradarbiauti visą makrofinansinės pagalbos operacijos vykdymo laikotarpį, siekdamos koordinuoti Sąjungos išorės politiką ir užtikrinti jos nuoseklumą;

               (6)išankstinė Sąjungos makrofinansinės pagalbos teikimo sąlyga turėtų būti ta, kad Ukraina paisytų veiksmingų demokratinių mechanizmų, įskaitant daugiapartinę parlamentinę sistemą, laikytųsi teisinės valstybės principo ir gerbtų žmogaus teises. Tebesitęsiančios karo sąlygos, ypač dabartinė karo padėtis, neturėtų pažeisti šių principų, nepaisant to, kad įgaliojimai yra sutelkti vykdomosios valdžios rankose;

               (7)siekdama užtikrinti, kad su Sąjungos išskirtine makrofinansine pagalba susiję finansiniai Sąjungos interesai būtų apsaugoti veiksmingai, Ukraina turėtų imtis tinkamų priemonių, susijusių su sukčiavimo, korupcijos ir kitų su ta pagalba siejamų pažeidimų prevencija ir kova su jais. Be to, turėtų būti parengtos nuostatos, pagal kurias Komisija atliktų patikrinimus, Audito Rūmai – auditus, o Europos prokuratūra naudotųsi savo kompetencija;

               (8)Sąjungos papildoma makrofinansinė pagalba, teikiama pirmu planuojamos išskirtinės makrofinansinės pagalbos Ukrainai įgyvendinimo etapu, turėtų būti susieta su atskaitomybės reikalavimais, kurie turi būti nustatyti susitarimo memorandume. Griežtesniais atskaitomybės reikalavimais dabartinėmis karo sąlygomis turėtų būti siekiama užtikrinti lėšų panaudojimo veiksmingumą, skaidrumą ir atskaitomybę. Būsimos MFP operacijos bus susietos su politikos sąlygomis, kuriomis turėtų būti siekiama nedelsiant sustiprinti šalies atsparumą ir jos ilgesnio laikotarpio skolos tvarumą, taip sumažinant riziką, susijusią su dar neįvykdytų ir būsimų finansinių įsipareigojimų įvykdymu;

               (9)siekiant užtikrinti vienodas šio sprendimo įgyvendinimo sąlygas, Komisijai turėtų būti suteikti įgyvendinimo įgaliojimai. Tais įgaliojimais turėtų būti naudojamasi laikantis Europos Parlamento ir Tarybos reglamento (ES) Nr. 182/2011
                  12
               ;

               (10)ne didesnė kaip 1 mlrd. EUR makrofinansinė pagalba pagal šį sprendimą yra Sąjungos finansinis įsipareigojimas, neviršijantis bendros išorės veiksmų garantijos sumos;

               (11)Europos Parlamento ir Tarybos reglamento (ES, Euratomas) 2018/1046 (Finansinio reglamento) 210 straipsnio 3 dalyje nustatyta, kad neapibrėžtieji įsipareigojimai, atsirandantys dėl biudžeto lėšomis dengiamų biudžeto garantijų arba finansinės paramos, laikomi tvariais, jeigu jų prognozuojama daugiametė raida atitinka ribas, nustatytas SESV 312 straipsnio 2 dalyje numatytame Tarybos reglamente (ES, Euratomas) 2020/2093
                  13
               , kuriuo nustatoma daugiametė finansinė programa, ir viršutines metinių mokėjimų asignavimų ribas, nustatytas Tarybos sprendimo 2014/335/ES, Euratomas
                  14
                3 straipsnio 1 dalyje. Tam, kad Sąjunga galėtų finansiškai saugiai suteikti Ukrainai paramą kaip MFP ir kartu išsaugoti aukštą Sąjungos kreditingumą, taigi ir jos gebėjimą teikti veiksmingą finansavimą tiek vidaus, tiek išorės politikos kontekste, būtina tinkamai apsaugoti Sąjungos biudžetą nuo tokių neapibrėžtųjų įsipareigojimų atsiradimo ir užtikrinti, kad jie būtų finansiškai tvarūs pagal Finansinio reglamento 210 straipsnio 3 dalį;

               (12)laikantis patikimo finansų valdymo principo, prieš pradedant teikti papildomas makrofinansinės pagalbos paskolas Ukrainai, būtina sustiprinti bendro atidėjinių fondo atsparumą priemonėmis, atitinkančiomis riziką, kylančią dėl neapibrėžtųjų įsipareigojimų, susijusių su šia makrofinansine pagalba Ukrainai. Be tokio sustiprinimo iš Sąjungos biudžeto nebūtų galima finansiškai saugiai suteikti šios pagalbos, kurios reikia su karu susijusiems Ukrainos poreikiams tenkinti. Siekiant apsaugoti Sąjungos biudžetą, remiantis dabartinėmis sąlygomis atliktu vertinimu numatyta, kad visos išskirtinės 8,8 mlrd. EUR neviršijančios MFP paskolos Ukrainai, įskaitant šią 1 mlrd. EUR dalį, turėtų būti padengtos 70 % paskolos vertės;

               (13)tuo remiantis, užuot taikius Europos Parlamento ir Tarybos reglamento (ES) 2021/947
                  15
                31 straipsnio 5 dalies trečioje pastraipoje nustatytą bendrąją taisyklę, turėtų būti nustatyta, kad šios 1 mlrd. EUR paskolos atidėjinių norma yra 70 %. Atitinkama 700 mln. EUR suma turėtų būti finansuojama iš geografinio paketo pagal Reglamentą (ES) 2021/947. Ši suma turėtų būti paskirta ir sumokėta į bendro atidėjinių fondo specialų skyrių laikotarpiu iki 2027 m.;

               (14)atsižvelgiant į didesnę šios makrofinansinės pagalbos dalies atidėjinių normą, su makrofinansine pagalba pagal šį sprendimą susijusį finansinį įsipareigojimą tikslinga tvarkyti atskirai nuo kitų finansinių įsipareigojimų pagal išorės veiksmų garantiją. Taip pat siūloma bendrame atidėjinių fonde šiai makrofinansinei pagalbai skirtus atidėjinius naudoti tik finansiniams įsipareigojimams pagal šį sprendimą vykdyti, užuot laikiusis Reglamento (ES) 2021/947 31 straipsnio 6 dalyje nustatytos bendrosios taisyklės. Tai turėtų būti įgyvendinta atidėjiniams, skirtiems šiai makrofinansinei pagalbai, netaikant faktinės atidėjinių normos, kuri taikoma pagal Finansinio reglamento 213 straipsnį;

               (15)kadangi šio sprendimo tikslo, t. y. suteikti papildomą makrofinansinę pagalbą Ukrainai, ypač siekiant palaikyti jos ekonominį atsparumą ir stabilumą, valstybės narės negali deramai pasiekti, o dėl jo masto ir poveikio to tikslo būtų geriau siekti Sąjungos lygmeniu, laikydamasi Europos Sąjungos sutarties (toliau – ES sutartis) 5 straipsnio 3 dalyje nustatyto subsidiarumo principo Sąjunga gali patvirtinti priemones. Pagal to straipsnio 4 dalyje nustatytą proporcingumo principą šiuo sprendimu neviršijama to, kas būtina nurodytiems tikslams pasiekti;

               (16)atsižvelgiant į skubą, atsiradusią dėl ypatingų aplinkybių, kurias sukėlė neišprovokuota ir nepateisinama Rusijos karinė agresija, buvo nuspręsta, kad tikslinga taikyti išimtį prie ES sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties pridėto Protokolo Nr. 1 dėl nacionalinių parlamentų vaidmens Europos Sąjungoje 4 straipsnyje nustatytam aštuonių savaičių laikotarpiui;

               (17)atsižvelgiant į sudėtingą Ukrainos padėtį, susidariusią dėl Rusijos agresijos karo, ir siekiant remti jos pastangas siekti ilgalaikio stabilumo, tikslinga nukrypti nuo Finansinio reglamento 220 straipsnio 5 dalies e punkto ir leisti, kad Sąjunga turėtų galimybę padengti su šia paskola susijusias palūkanų normų išlaidas ir netaikyti Ukrainai reikalavimo padengti administracines išlaidas. Palūkanų subsidija turėtų būti suteikta išimties tvarka kaip priemonė, laikoma tinkama siekiant užtikrinti paramos veiksmingumą, kaip nustatyta Finansinio reglamento 220 straipsnio 1 dalyje, ir turėtų būti padengta iš Sąjungos biudžeto. 2021–2027 m. DFP laikotarpiu ji turėtų būti dengiama Reglamento (ES) 2021/947 6 straipsnio 2 dalies a punkto pirmoje įtraukoje nurodyto paketo lėšomis. Dėl palūkanų subsidijos ir atleidimo nuo administracinių išlaidų Ukraina gali kreiptis kasmet iki kovo pabaigos. Kad būtų galima lanksčiau grąžinti pagrindinę sumą, taip pat turėtų būti numatyta galimybė, nukrypstant nuo Finansinio reglamento 220 straipsnio 2 dalies, refinansuoti atitinkamas pasiskolintas lėšas, dėl kurių sutartys sudarytos Sąjungos vardu;

               (18)atsižvelgiant į sudėtingą padėtį Ukrainoje, šis sprendimas turėtų įsigalioti kitą dieną po jo paskelbimo Europos Sąjungos oficialiajame leidinyje,

               PRIĖMĖ ŠĮ SPRENDIMĄ:

               1 straipsnis

               1.Siekdama prisidėti prie Ukrainos makrofinansinio stabilumo, Sąjunga pagal 3 dalį suteikia Ukrainai ne didesnę kaip 1 000 mln. EUR dydžio makrofinansinę pagalbą (toliau – Sąjungos makrofinansinė pagalba). Sąjungos makrofinansinė pagalba Ukrainai suteikiama paskolos forma.

               2.Siekiant finansuoti Sąjungos makrofinansinę pagalbą, Komisijai suteikiami įgaliojimai Sąjungos vardu skolintis reikiamų lėšų kapitalo rinkose arba iš finansų įstaigų ir jas perskolinti Ukrainai. Ilgiausias vidutinis paskolos grąžinimo terminas – 25 metai.

               3.Reglamento (ES) 2021/947 6 straipsnio 2 dalies a punkto pirmoje įtraukoje nurodytas paketas naudojamas su makrofinansine pagalba susijusių palūkanų mokėjimų išlaidoms padengti 2021–2027 m. DFP laikotarpiu kaip palūkanų subsidija, nurodyta šio sprendimo 5 straipsnio 2 dalyje.

               4.Sąjungos makrofinansinės pagalbos teikimą Komisija valdo laikydamasi Komisijos ir Ukrainos sutarčių ar susitarimų, pasiektų 3 straipsnio 1 dalyje nurodytame susitarimo memorandume.

               5.Komisija reguliariai informuoja Europos Parlamentą ir Tarybą apie pokyčius, susijusius su Sąjungos makrofinansine pagalba, įskaitant jos išmokas, ir tinkamu metu pateikia toms institucijoms atitinkamus dokumentus.

               6.Sąjungos makrofinansinė pagalba teikiama nuo pirmos dienos po 3 straipsnio 1 dalyje nurodyto susitarimo memorandumo įsigaliojimo ir vienų metų pagalbos teikimo laikotarpiu.

               7.Jeigu Sąjungos makrofinansinės pagalbos mokėjimo laikotarpiu Ukrainos finansavimo poreikiai gerokai sumažėja, palyginti su pradinėmis projekcijomis, Komisija sumažina pagalbos sumą, laikinai sustabdo ar nutraukia jos teikimą.

               2 straipsnis

               1.Sąjungos makrofinansinės pagalbos teikimo išankstinė sąlyga yra ta, kad Ukraina turi paisyti veiksmingų demokratinių mechanizmų, įskaitant daugiapartinę parlamentinę sistemą, laikytis teisinės valstybės principo ir gerbti žmogaus teises.

               2.Komisija ir Europos išorės veiksmų tarnyba stebi, kaip laikomasi 1 dalyje nustatytos išankstinės sąlygos visu Sąjungos makrofinansinės pagalbos teikimo laikotarpiu, ypač prieš išmokant lėšas, taip pat atsižvelgdamos į aplinkybes vietoje ir karo padėties taikymo pasekmes.

               3.Šio straipsnio 1 ir 2 dalys taikomos laikantis Tarybos sprendimo 2010/427/ES
                  16
               .

               3 straipsnis

               1.Komisija susitaria su Ukraina dėl aiškiai apibrėžtų atskaitomybės reikalavimų, su kuriais turi būti susieta Sąjungos makrofinansinė pagalba. Atskaitomybės reikalavimai nustatomi susitarimo memorandume ir priimami laikantis 8 straipsnio 2 dalyje nurodytos nagrinėjimo procedūros.

               2.Atskaitomybės reikalavimais visų pirma užtikrinamas Sąjungos makrofinansinės pagalbos panaudojimo veiksmingumas, skaidrumas ir atskaitomybė. Komisija reguliariai stebi, kaip šie atskaitomybės reikalavimai įgyvendinami.

               3.Išsamios finansinės Sąjungos makrofinansinės pagalbos sąlygos nustatomos susitarime dėl paskolos, kurį turi sudaryti Komisija ir Ukraina.

               4.Komisija reguliariai tikrina, kaip įgyvendinama makrofinansinė pagalba, visų pirma kaip vykdomi susitarimo memorandume sutarti atskaitomybės reikalavimai. Komisija informuoja Europos Parlamentą ir Tarybą apie to patikrinimo rezultatus.

               4 straipsnis

               1.Jei laikomasi 3 dalyje nurodytų reikalavimų, Komisija Sąjungos makrofinansinę pagalbą suteikia viena dalimi paskolos forma. Komisija priima sprendimą dėl šios dalies išmokėjimo tvarkaraščio. Dalis gali būti išmokėta viena ar keliomis dalinėmis išmokomis.

               2.Sprendimą dėl dalies išmokėjimo Komisija priima įvertinusi šiuos reikalavimus:

               (a)ar laikomasi 2 straipsnio 1 dalyje nustatytos išankstinės sąlygos;

               (b)ar įsigaliojo susitarimo memorandumas, kuriame numatyta nustatyti atskaitomybės sistemą, taikomą per visą paskolos laikotarpį.

               3.Jei 3 dalyje nurodyti reikalavimai nevykdomi, Komisija laikinai sustabdo ar nutraukia Sąjungos makrofinansinės pagalbos išmokėjimą arba imasi tinkamų priemonių pagal susitarimą dėl paskolos. Tokiais atvejais Komisija informuoja Europos Parlamentą ir Tarybą apie laikino sustabdymo ar nutraukimo priežastis.

               4.Sąjungos makrofinansinė pagalba iš esmės išmokama Ukrainos nacionaliniam bankui. Jei laikomasi nuostatų, dėl kurių turi būti susitarta susitarimo memorandume, įskaitant likusių biudžeto finansavimo poreikių patvirtinimą, Sąjungos lėšos gali būti išmokamos Ukrainos finansų ministerijai, kuri yra galutinis pagalbos gavėjas.

               5 straipsnis

               1.Skolinimosi ir skolinimo operacijos vykdomos pagal Finansinio reglamento 220 straipsnį.

               2.Nukrypstant nuo Finansinio reglamento 220 straipsnio 5 dalies e punkto, Sąjunga gali padengti paskolos pagal šį sprendimą palūkanas, suteikdama palūkanų subsidiją, ir administracines išlaidas, susijusias su skolinimusi ir skolinimu, išskyrus išankstinio paskolos grąžinimo išlaidas.

               3.Iki kiekvienų metų kovo mėn. pabaigos Ukraina gali prašyti, kad Sąjunga skirtų palūkanų subsidiją ir padengtų administracines išlaidas.

               4.Prireikus, nukrypdama nuo Finansinio reglamento 220 straipsnio 2 dalies, Komisija gali refinansuoti atitinkamas pasiskolintas lėšas, dėl kurių sutartys sudarytos Sąjungos vardu.

               5.Komisija informuoja Europos Parlamentą ir Tarybą apie 2 ir 3 dalyse nurodytų operacijų pokyčius.

               6 straipsnis

               Teikdama makrofinansinę pagalbą Komisija atlieka veiklos vertinimą, kad iš naujo įvertintų Ukrainos finansinių susitarimų, administracinių procedūrų ir su pagalba susijusių vidaus bei išorės kontrolės mechanizmų patikimumą.

               7 straipsnis

               1.Užuot taikius Reglamento (ES) 2021/947 31 straipsnio 5 dalies trečioje pastraipoje nustatytą bendrąją taisyklę, makrofinansinei pagalbai, teikiamai paskolos forma pagal šį sprendimą, taikoma 70 % atidėjinių norma.

               2.Užuot taikius Reglamento (ES) 2021/947 31 straipsnio 6 dalyje nustatytą bendrąją taisyklę, finansiniai įsipareigojimai, susiję su makrofinansine pagalba, teikiama paskolos forma pagal šį sprendimą, padengiami atskirai nuo kitų finansinių įsipareigojimų pagal išorės veiksmų garantiją, o makrofinansinei pagalbai, teikiamai paskolos forma pagal šį sprendimą, skirti atidėjiniai bendrame atidėjinių fonde naudojami tik su ja susijusiems finansiniams įsipareigojimams vykdyti.

               3.Nukrypstant nuo Finansinio reglamento 213 straipsnio, makrofinansinei pagalbai, teikiamai paskolos forma pagal šį sprendimą, skirtiems atidėjiniams bendrame atidėjinių fonde faktinė atidėjinių norma netaikoma.

               8 straipsnis

               1.Komisijai padeda komitetas. Tas komitetas – tai komitetas, kaip nustatyta Reglamente (ES) Nr. 182/2011.

               2.Kai daroma nuoroda į šią dalį, taikomas Reglamento (ES) Nr. 182/2011 5 straipsnis.

               9 straipsnis

               1.Ne vėliau kaip kiekvienų metų birželio 30 d. Komisija savo metinėje ataskaitoje pateikia Europos Parlamentui ir Tarybai šio sprendimo I skyriaus įgyvendinimo praėjusiais metais ataskaitą, įskaitant to įgyvendinimo vertinimą. Toje ataskaitoje:

               (a)išnagrinėjama pažanga, padaryta įgyvendinant Sąjungos makrofinansinę pagalbą;

               (b)įvertinama Ukrainos ekonominė padėtis ir perspektyvos, taip pat 3 straipsnio 1 dalyje nurodytų reikalavimų ir sąlygų įgyvendinimas;

               (c)nurodomas susitarimo memorandume nustatytų reikalavimų ir sąlygų, Ukrainos makrofinansinės padėties ir Komisijos sprendimo išmokėti Sąjungos makrofinansinės pagalbos dalį ryšys.

               2.Ne vėliau kaip per dvejus metus nuo pagalbos teikimo laikotarpio pabaigos Komisija Europos Parlamentui ir Tarybai pateikia ex post vertinimo ataskaitą, kurioje įvertinami suteiktos Sąjungos makrofinansinės pagalbos rezultatai bei veiksmingumas ir jos indėlio į pagalbos tikslus mastas.

               10 straipsnis

               Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

               Priimta Briuselyje

                  Europos Parlamento vardu

                        Tarybos vardu

                  Pirmininkas / Pirmininkė

                        Pirmininkas / Pirmininkė

               FINANSINĖ TEISĖS AKTO PASIŪLYMO PAŽYMA

               1.PASIŪLYMO (INICIATYVOS) STRUKTŪRA

               1.1.Pasiūlymo (iniciatyvos) pavadinimas

                  Europos Parlamento ir Tarybos sprendimo suteikti makrofinansinę pagalbą Ukrainai pasiūlymas

               1.2.Atitinkama (-os) politikos sritis (-ys)  VGV / VGB sistemoje
                  17

                  Politikos sritis: ekonomikos ir finansų reikalai

                  Veikla: tarptautiniai ekonomikos ir finansų reikalai

               1.3.Pasiūlymas (iniciatyva) susijęs (-usi) su:

                nauju veiksmu

                nauju veiksmu, kai bus įgyvendintas bandomasis projektas ir (arba) atlikti parengiamieji veiksmai
                  18

                esamo veiksmo galiojimo pratęsimu

                vieno ar daugiau veiksmų sujungimu arba nukreipimu į kitą / naują veiksmą

               1.4.Tikslas (-ai)

               1.4.1.Bendrasis (-ieji) tikslas (-ai)

                Naujas darbo vietų kūrimo, ekonomikos augimo ir investicijų postūmis: didinti gerovę už ES ribų

               1.4.2.Konkretus (-ūs) tikslas (-ai)

                  Konkretus tikslas

               Didinti gerovę už ES ribų

                  Atitinkama VGV / VGB veikla

               Su Ekonomikos ir finansų reikalų GD susijusi veikla yra siejama su:

               a)
                     makrofinansinio stabilumo užtikrinimu ir augimą skatinančių reformų už ES ribų rėmimu, be kita ko, palaikant nuolatinį ekonominį dialogą su pagrindinėmis šalimis partnerėmis ir teikiant makrofinansinę pagalbą ir

               b)
                     plėtros proceso, ES plėtros ir kaimynystės politikos įgyvendinimo ir kitų ES prioritetų šalyse partnerėse rėmimu vykdant ekonominę analizę ir atliekant politikos vertinimą ir teikiant konsultacijas.

               1.4.3.Numatomas (-i) rezultatas (-ai) ir poveikis

               Nurodyti poveikį, kurį pasiūlymas (iniciatyva) turėtų padaryti tiksliniams gavėjams (tikslinėms grupėms).

               ·Teikti makrofinansinę pagalbą Ukrainai, siekiant palaikyti jos ekonominį atsparumą ir stabilumą karo sąlygomis.

               ·Padėti patenkinti 2022 m. Ukrainos išorės finansavimo poreikius, atsižvelgiant į tai, kad dėl nepateisinamos ir neišprovokuotos Rusijos invazijos į Ukrainą labai pablogėjo jos išorės sąskaitos.

               ·Sumažinti šalies partnerės biudžeto finansavimo poreikius.

               ·Remti struktūrines reformas, kuriomis siekiama gerinti bendrą makroekonominį valdymą, stiprinti ekonomikos valdymą ir skaidrumą, taip pat gerinti tvaraus augimo sąlygas.

               1.4.4.Veiklos rezultatų rodikliai

               Nurodyti pažangos ir pasiekimų stebėsenos rodiklius.

                  Ukrainos valdžios institucijos turės reguliariai teikti ataskaitas Komisijos tarnyboms apie tam tikrus ekonominius rodiklius, taip pat apie susitarimo memorandume nustatytus atskaitomybės reikalavimus.

                  Komisijos tarnybos toliau stebės viešųjų finansų valdymą, atsižvelgdamos į 2020 m. birželio mėn. atliktą Ukrainos finansinių grandinių ir administracinių procedūrų veikimo vertinimą.

                  Teisėkūros procedūra priimamo sprendimo pasiūlyme numatyta teikti MFP metinę ataskaitą Europos Parlamentui ir Tarybai, kurioje įvertinamas šios operacijos įgyvendinimas. Per dvejus metus nuo paskutinės dalies išmokėjimo bus atliktas nepriklausomas pagalbos ex post vertinimas.

               1.5.Pasiūlymo (iniciatyvos) pagrindas

               1.5.1.Trumpalaikiai arba ilgalaikiai poreikiai, įskaitant išsamų iniciatyvos įgyvendinimo pradinio etapo tvarkaraštį

               Pagalba bus išmokama su sąlyga, kad bus įvykdytos išankstinės politinės sąlygos, išvardytos Komisijos ir Ukrainos valdžios institucijų susitarimo memorandume. Pagalbos lėšas planuojama išmokėti viena dalimi. Ta dalis būtų išmokėta iš karto, kai bus patvirtintas šis pasiūlymas ir įsigalios atitinkamas susitarimo memorandumas.

               Pagalbą valdys Komisija. Bus taikomos konkrečios Finansinį reglamentą atitinkančios sukčiavimo ir kitų pažeidimų prevencijos nuostatos.

               Komisija ir Ukrainos valdžios institucijos turėtų susitarti dėl susitarimo memorandumo, kuriame būtų nustatyti atskaitomybės reikalavimai. Komisija, glaudžiai bendradarbiaudama su tarptautinėmis finansų įstaigomis ir nacionalinėmis valdžios institucijomis, stebės atitinkamus pokyčius ir susitarimo memorandume sutartų reikalavimų ir sąlygų taikymą.

               1.5.2.Sąjungos dalyvavimo pridėtinė vertė (gali būti susijusi su įvairiais veiksniais, pvz., koordinavimo nauda, teisiniu tikrumu, didesniu veiksmingumu ar papildomumu). Šiame punkte „Sąjungos dalyvavimo pridėtinė vertė“ – dalyvaujant Sąjungai užtikrinama vertė, papildanti vertę, kuri būtų užtikrinta vien valstybių narių veiksmais.

                  Šis pasiūlymas dėl ne didesnės kaip 1 mlrd. EUR makrofinansinės pagalbos Ukrainai teikiamas po Sprendimo (ES) 2022/313 dėl 1,2 mlrd. EUR paskolų makrofinansinės pagalbos teikimo Ukrainai, kuri buvo visiškai išmokėta dviem dalimis 2022 m. kovo ir gegužės mėn. Šia MFP taip pat stiprinami Sąjungos veiksmai teikiant tiesioginę humanitarinę, ekonominę ir gynybos pagalbą, taip pat Sąjungos iniciatyvos koordinuoti daugiašalius veiksmus, tokios kaip „Palaikykime Ukrainą“. Pagal savo pobūdį MFP taip pat yra reformų, kurios stiprina šalies trumpalaikį atsparumą ir padeda užtikrinti didesnį ilgalaikį stabilumą, katalizatorius. Šiuo kritiniu momentu šie laukiami rezultatai Ukrainai yra ypač aktualūs.

                  Tolesnės paramos Ukrainai teikimas paskolų forma šiuo metu gali padėti Ukrainos valdžios institucijoms spręsti dėl vykstančio karo kylančias neatidėliotinas ir skubiausias finansavimo problemas. Be to, siūloma MFP parems valdžios institucijų pastangas išlaikyti stabilią makroekonominę aplinką, taip padidindama visų ES veiksmų Ukrainoje pridėtinę vertę, ir pagerins kitokios ES finansinės paramos šaliai (įskaitant paramos biudžetui operacijas ir dotacijas pagal išorines finansines priemones, įgyvendinamas pagal dabartinę 2021–2027 m. daugiametę finansinę programą) veiksmingumą.

               Projektų finansavimas arba techninė pagalba nebūtų nei tinkami, nei pakankami siekiant didesnių makrofinansinių šios išskirtinės MFP tikslų. Palyginti su kitomis ES priemonėmis, svarbiausia pridėtinė MFP vertė yra ta, kad ji greitai sumažintų išorės finansinius suvaržymus ir padėtų užtikrinti ilgalaikę stabilią makrofinansinę sistemą, be kita ko, užtikrindama ilgalaikę tvarią mokėjimų balanso ir biudžeto būklę esant tinkamai atskaitomybės reikalavimų sistemai. Kadangi teikiama makrofinansinė pagalba padeda užtikrinti tinkamą bendrą politikos sistemą, ji gali padidinti pagal kitas siauresnės aprėpties ES finansines priemones Ukrainoje finansuojamų veiksmų veiksmingumą.

               1.5.3.Išvados, padarytos pagal panašią patirtį

               Šalyse partnerėse vykdomoms makrofinansinės pagalbos operacijoms taikomas ex post vertinimas. Atlikus ankstesnius ex post vertinimus nustatyta, kad ankstesnės MFP operacijos Ukrainoje apskritai buvo labai aktualios savo tikslais, finansiniu paketu ir politikos tikslais.

               Paaiškėjo, kad jos buvo labai svarbios padedant Ukrainai spręsti jos mokėjimų balanso problemas ir įgyvendinti pagrindines struktūrines reformas, kuriomis siekta stabilizuoti ekonomiką ir padidinti jos išorės pozicijos tvarumą. Jos leido sutaupyti lėšų ir suteikė finansinės naudos, taip pat paskatino papildomos finansinės paramos teikimą ir padidino investuotojų pasitikėjimą. MFP sąlygų rinkinys buvo visiškai suderintas su susijusia TVF programa ir turėjo politiškai stiprinantį poveikį, kuris padėjo sutelkti Ukrainos valdžios institucijas esminėms reformoms vykdyti, visų pirma srityse, kurios neįtrauktos į kitas tarptautines paramos teikėjų programas.

               1.5.4.Suderinamumas su daugiamete finansine programa ir galima sinergija su kitomis atitinkamomis priemonėmis

               Iš esmės 2021–2027 m. DFP numatyti makrofinansinės pagalbos atidėjiniai bendrame atidėjinių fonde, įsteigtame pagal Europos Parlamento ir Tarybos reglamento (ES, Euratomas) 2018/1046 212 straipsnį, sudaromi taikant 9 % normą.

               Laikantis patikimo finansų valdymo principo ir atsižvelgiant į šiuo metu apskaičiuotą rizikos poziciją, šias papildomas pozicijas Ukrainos atžvilgiu būtina padengti taikant 70 % atidėjinių iš Sąjungos biudžeto normą.

               Be to, atsižvelgiant į sudėtingą Ukrainos padėtį ir siekiant remti jos pastangas siekti ilgalaikio stabilumo, Sąjunga turėtų turėti galimybę išimties tvarka padengti palūkanų normų išlaidas ir netaikyti Ukrainai reikalavimo padengti administracines išlaidas. Palūkanų subsidija turėtų būti dengiama 2023–2027 m. laikotarpiui skirto paketo, nurodyto Reglamento (ES) 2021/947 6 straipsnio 2 dalies a punkto pirmoje įtraukoje, lėšomis.

               Galima sąveika su kitomis atitinkamomis priemonėmis

                  ES yra viena iš pagrindinių paramos Ukrainai teikėjų, remianti jos ekonomines, struktūrines ir institucijų reformas ir pilietinę visuomenę. Tolesnės paramos Ukrainai teikimas paskolos forma šiuo metu gali padėti Ukrainos valdžios institucijoms spręsti dėl vykstančio karo kylančias dideles finansavimo problemas. Be to, siūloma MFP parems valdžios institucijų pastangas išlaikyti stabilią makroekonominę aplinką, taip padidindama visų ES veiksmų Ukrainoje pridėtinę vertę, ir pagerins kitokios ES finansinės paramos šaliai (įskaitant paramos biudžetui operacijas ir dotacijas pagal išorines finansines priemones, įgyvendinamas pagal dabartinę 2021–2027 m. daugiametę finansinę programą) veiksmingumą. Siūloma MFP taip pat yra platesnės ES pagalbos Ukrainai ir jos atstatymo iniciatyvos dalis ir neatsiejama nuo bendros tarptautinės paramos Ukrainai
                     19
                  .

               1.5.5.Įvairių turimų finansavimo galimybių vertinimas, įskaitant perskirstymo mastą

               Naudojant paskolą, šia MFP operacija dėl sverto poveikio didinamas ES biudžeto veiksmingumas ir ji yra ekonomiškai efektyviausia pasirinkimo galimybė.

               Komisijai suteikiami įgaliojimai tiek Europos Sąjungos, tiek Euratomo vardu skolintis reikiamų lėšų kapitalo rinkose naudojant ES biudžeto garantiją. Tikslas – rinkoje gauti lėšų geriausiomis normomis dėl aukščiausio ES ir Euratomo kreditingumo (AAA – „Fitch“, „Moody’s“ ir „DBRS“, AA – „S&P“, visi su stabilia perspektyva), o tada jas perskolinti reikalavimus atitinkantiems skolininkams, teikiant paskolas pagal Europos finansinės padėties stabilizavimo priemonę (EFSM), mokėjimų balanso, makrofinansinės pagalbos (MFP) ir Euratomo projektus. Skolinimosi ir skolinimo operacijos vykdomos vadovaujantis kompensaciniu principu, kuriuo užtikrinama, kad ES biudžetui nekiltų jokios palūkanų normos ar užsienio valiutos kurso rizikos. Tikslas – gauti lėšų skolinimosi ir skolinimo veiklai geriausiomis įmanomomis normomis – buvo pasiektas, nes šios normos atitinka analogiškų institucijų (EIB, EFSM ir ESM) normas.

               1.6.Pasiūlymo (iniciatyvos) trukmė ir finansinis poveikis

                trukmė ribota

               –
                     galioja nuo MMMM [MM DD] iki MMMM [MM DD],

               –
                     įsipareigojimų asignavimų finansinis poveikis nuo MMMM iki MMMM, o mokėjimų asignavimų – nuo MMMM iki MMMM;

                trukmė neribota

               –įgyvendinimo pradinis laikotarpis – nuo MMMM iki MMMM,

               –vėliau – visuotinis taikymas.

               1.7.Numatytas (-i) valdymo būdas (-ai)
                  20

                Tiesioginis valdymas, vykdomas Komisijos:

               – padalinių, įskaitant Sąjungos delegacijų darbuotojus;

               –
                     vykdomųjų įstaigų.

                Pasidalijamasis valdymas kartu su valstybėmis narėmis

                Netiesioginis valdymas, biudžeto vykdymo užduotis perduodant:

               – trečiosioms valstybėms arba jų paskirtiems organams;

               – tarptautinėms organizacijoms ir jų agentūroms (nurodyti);

               – EIB ir Europos investicijų fondui;

               – įstaigoms, nurodytoms Finansinio reglamento 70 ir 71 straipsniuose;

               – viešosios teisės reglamentuojamoms įstaigoms;

               – įstaigoms, kurių veiklą reglamentuoja privatinė teisė ir kurioms pavesta teikti viešąsias paslaugas, tiek, kiek joms užtikrinamos pakankamos finansinės garantijos;

               – įstaigoms, kurių veiklą reglamentuoja valstybės narės privatinė teisė, kurioms pavesta įgyvendinti viešojo ir privačiojo sektorių partnerystę ir užtikrinamos pakankamos finansinės garantijos;

               – asmenims, kuriems pavestas konkrečių BUSP veiksmų vykdymas pagal ES sutarties V antraštinę dalį ir kurie nurodyti atitinkamame pagrindiniame teisės akte.

               –Jei nurodomas daugiau kaip vienas valdymo būdas, išsamią informaciją pateikti šio punkto pastabų skiltyje.

               2.VALDYMO PRIEMONĖS

               2.1.Stebėsenos ir ataskaitų teikimo taisyklės

               Nurodyti dažnumą ir sąlygas.

               Pagal šį sprendimą finansuotinus veiksmus Komisija įgyvendins pagal tiesioginio valdymo principus iš būstinės.

               Ši pagalba yra makroekonominio pobūdžio. Komisijos tarnybos vykdys stebėseną remdamosi konkrečiomis priemonėmis, dėl kurių turi būti susitarta susitarimo memorandume su Ukrainos valdžios institucijomis.

               2.2.Valdymo ir kontrolės sistema (-os)

               2.2.1.Valdymo būdo (-ų), finansavimo įgyvendinimo mechanizmo (-ų), mokėjimo tvarkos ir siūlomos kontrolės strategijos pagrindimas

               Pagal šį sprendimą finansuotinus veiksmus Komisija įgyvendins pagal tiesioginio valdymo principus iš būstinės.

               MFP išmokėjimas priklauso nuo peržiūrų sėkmės ir nuo to, ar laikomasi su operacija susijusių išankstinių politinių sąlygų. Komisija atidžiai stebės, kaip laikomasi šių sąlygų.

               2.2.2.Informacija apie nustatytą riziką ir jai sumažinti įdiegtą (-as) vidaus kontrolės sistemą (-as)

                   Nustatyta rizika

                  Su siūloma MFP operacija susijusi politinė, pasitikėjimo ir su politikos sritimi susijusi rizika.

                  Pagrindinė grėsmė operacijai kyla dėl besitęsiančio karo, kurį sukėlė nepateisinama ir neišprovokuota Rusijos invazija į Ukrainą, kuri gali daryti dar didesnį neigiamą poveikį Ukrainos makroekonominiam stabilumui ir siūlomos MFP išmokėjimui ir (arba) grąžinimui.

                  Yra rizikos, kad MFP galėtų būti naudojama nesąžiningai. Kadangi MFP nėra skirta konkrečioms išlaidoms (priešingai, nei, pavyzdžiui, projektų finansavimo atveju), ši rizika yra susijusi su tokiais veiksniais, kaip Ukrainos nacionalinio banko ir Finansų ministerijos bendra valdymo sistemų kokybė, administracinės procedūros, kontrolės ir priežiūros funkcijos, IT sistemos ir pakankamas vidaus ir išorės audito pajėgumas.

                  Trečia rizika kyla dėl to, kad Ukrainai gali nepavykti įvykdyti finansinių įsipareigojimų ES, susijusių su siūloma MFP paskola (įsipareigojimų neįvykdymo arba kredito rizika), pavyzdžiui, gerokai pablogėjus šalies partnerės mokėjimų balansui ir fiskalinei būklei.

                  Vidaus kontrolės sistemos

                  Makrofinansinei pagalbai bus taikomos tikrinimo, kontrolės ir audito procedūros, už kurias bus atsakinga Komisija, taip pat Europos kovos su sukčiavimu tarnyba (OLAF) ir Europos Audito Rūmai, kaip numatyta Finansinio reglamento 129 straipsnyje.

                  Įgyvendinimo metu Komisija periodiškai tikrins partnerių deklaracijas. Mokėjimų stebėseną vykdo Ekonomikos ir finansų reikalų GD darbuotojai; be to, mokėjimams taikoma finansinėje grandinėje (2 modelyje) nustatyta įprasta Ekonomikos ir finansų reikalų GD naudojama kontrolės procedūra. Su MFP operacijomis susijusioms išmokoms gali būti taikomas papildomas nepriklausomas GD ex post kontrolės grupės pareigūnų atliekamas ex post patikrinimas (dokumentų patikrinimas ir (arba) patikrinimai vietoje). Tokie patikrinimai taip pat gali būti pradėti atsakingo perdeleguotojo leidimus suteikiančio pareigūno prašymu. Prireikus gali būti vykdomas mokėjimų nutraukimas ir sustabdymas, finansinis koregavimas (vykdomas Komisijos) ir lėšų susigrąžinimas (iki šiol to daryta nebuvo). Tai aiškiai numatyta finansavimo susitarimuose su šalimis partnerėmis.

               2.2.3.Kontrolės išlaidų efektyvumo apskaičiavimas ir pagrindimas (kontrolės sąnaudų ir susijusių valdomų lėšų vertės santykis) ir numatomo klaidų rizikos lygio vertinimas (atliekant mokėjimą ir užbaigiant programą)

                  Įdiegtos kontrolės sistemos iki šiol užtikrino, kad MFP mokėjimų faktinis klaidų lygis yra 0 %. Nėra žinomų sukčiavimo, korupcijos ar neteisėtos veiklos atvejų. MFP operacijos turi aiškią intervencijos logiką, kuri leidžia Komisijai įvertinti jų poveikį. Kontrolės priemonės užtikrina patikinimą ir leidžia pasiekti politikos tikslus bei prioritetus.

               2.3.Sukčiavimo ir pažeidimų prevencijos priemonės

               Nurodyti dabartines arba numatytas prevencijos ir apsaugos priemones, pvz., išdėstytas Kovos su sukčiavimu strategijoje.

               Siekiant sumažinti sukčiavimo riziką, buvo ir bus imtasi kelių priemonių.

               Visų pirma, į susitarimą dėl paskolos bus įtrauktos nuostatos dėl inspektavimo, sukčiavimo prevencijos, auditų ir lėšų susigrąžinimo sukčiavimo arba korupcijos atvejais. Taip pat numatoma, kad bus nustatyti su pagalba susieti atskaitomybės reikalavimai, siekiant didinti lėšų naudojimo skaidrumą ir atskaitomybę. Be to, pagalba bus mokama į specialią sąskaitą Ukrainos nacionaliniame banke.

               Be to, laikydamosi Finansinio reglamento reikalavimų Komisijos tarnybos atliks Ukrainos finansinių ir administracinių procedūrų vertinimą, kad patikrintų, ar yra pakankamai garantijų, jog įdiegtos tinkamos pagalbos, įskaitant MFP, programos valdymo procedūros. Ankstesnis vertinimas atliktas 2020 m. birželio mėn. ir apėmė tokias sritis kaip biudžeto sudarymas ir vykdymas, viešoji vidaus finansų kontrolė, vidaus ir išorės auditas, viešieji pirkimai, pinigų ir viešosios skolos valdymas, taip pat Centrinio banko nepriklausomumas. Antrą veikimo vertinimą Komisija atliks siūlomos išskirtinės MFP operacijos įgyvendinimo metu.

               Galiausiai pagalbai bus taikomos tikrinimo, kontrolės ir audito procedūros, už kurias bus atsakinga Komisija, taip pat Europos kovos su sukčiavimu tarnyba (OLAF) ir Europos Audito Rūmai, kaip numatyta Finansinio reglamento 129 straipsnyje.

               3.NUMATOMAS PASIŪLYMO (INICIATYVOS) FINANSINIS POVEIKIS

               3.1.Atitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-ės)

               ·Dabartinės biudžeto eilutės

               Daugiametės finansinės programos išlaidų kategorijas ir biudžeto eilutes nurodyti eilės tvarka.

                        Daugiametės finansinės programos išlaidų kategorija

                        Biudžeto eilutė

                        Išlaidų rūšis

                        Įnašas

                        Numeris

                        DA / NDA
                           21
                        .

                        ELPA šalių
                           22

                        šalių kandidačių
                           23

                        trečiųjų valstybių

                        pagal Finansinio reglamento 21 straipsnio 2 dalies b punktą

                        6

                        14 02 01 11 Rytų kaimynystė

                        DA

                        NE

                        NE

                        NE

                        NE

                        6

                        14 02 01 70 KVTBP „Globali Europa“ – Bendro atidėjinių fondo atidėjiniai

                        DA

                        NE

                        NE

                        NE

                        NE

               ·Prašomos sukurti naujos biudžeto eilutės (netaikoma)

               3.2.Numatomas pasiūlymo finansinis poveikis asignavimams

               3.2.1.Numatomo poveikio veiklos asignavimams santrauka

               –
                     Pasiūlymui (iniciatyvai) įgyvendinti veiklos asignavimai nenaudojami

               –
                     Pasiūlymui (iniciatyvai) įgyvendinti veiklos asignavimai naudojami taip:

               mln. EUR (tūkstantųjų tikslumu)

                        Daugiametės finansinės programos išlaidų kategorija

                        6

                                                   6 išlaidų kategorija – Kaimyninės šalys ir pasaulis

                        GD: Kaimynystės politikos ir plėtros derybų (NEAR)

                        2021

                        metai

                        2022

                        metai

                        2023

                        metai

                        2024

                        metai

                        2025

                        metai

                        2026

                        metai

                        2027

                        metai

                        IŠ VISO

                        □ Veiklos asignavimai

                        Biudžeto eilutė
                           24

                        14 02 01 11 Rytų kaimynystė
                           25

                        Įsipareigojimai

                        (1a)

                        20,0

                        20,0

                        20,0

                        20,0

                        20,0

                        100,0

                        Mokėjimai

                        (2a)

                        20,0

                        20,0

                        20,0

                        20,0

                        20,0

                        100,0

                        GD: Ekonomikos ir finansų reikalų (ECFIN)

                        2021

                        metai

                        2022

                        metai

                        2023

                        metai

                        2024

                        metai

                        2025

                        metai

                        2026

                        metai

                        2027

                        metai

                        IŠ VISO

                        Biudžeto eilutė

                        14 02 01 70 KVTBP – Bendro atidėjinių fondo atidėjiniai
                           26

                        Įsipareigojimai

                        (1b)

                        27,3

                        125,0

                        162,6

                        32,5

                        143,4

                        143,4

                        65,8

                        700,0

                        Mokėjimai

                        (2b)

                         81,2

                         100,0

                         300,0

                         218,8

                        700,0

                        Administracinio pobūdžio asignavimai, finansuojami iš konkrečių programų rinkinio lėšų
                           27

                        Biudžeto eilutė

                        14.20.03.01 MFP dotacijos

                        Įsipareigojimai

                        (1c)

                        0,1

                        0,15

                        0,25

                        Mokėjimai

                        (2c)

                        0,1

                        0,15

                        0,25

                        IŠ VISO asignavimų Ekonomikos ir finansų reikalų GD

                        Įsipareigojimai

                        =1b + 1c

                        27,3

                        125,1

                        162,6

                        32,5

                        143,5

                        143,4

                        65,8

                        700,25

                        Mokėjimai

                        =2b

                        +2c

                        0,1

                         81,2

                         100,1

                         300,0

                         218,8

                        700,25

                        □ IŠ VISO veiklos asignavimų (NEAR +ECFIN)

                        Įsipareigojimai

                        (3)

                        27,3

                        125,1

                        182,6

                        52,5

                        163,5

                        163,4

                        85,8

                        800,25

                        Mokėjimai

                        (4)

                        0,1

                        20,0

                         1012

                        120,1

                        320,0

                         238,8

                        800,25

                        □ IŠ VISO administracinio pobūdžio asignavimų, finansuojamų iš konkrečių programų paketo lėšų

                        (5)

                        IŠ VISO asignavimų pagal daugiametės finansinės programos 6 IŠLAIDŲ KATEGORIJĄ

                        Įsipareigojimai

                        = 3+ 5

                        27,3

                        125,1

                        182,6

                        52,5

                        163,5

                        163,4

                        85,8

                        800,25

                        Mokėjimai

                        = 4+ 5

                        0,1

                        20,0

                         101,2

                        120,2

                         320,0

                         238,8

                        800,25

                        Daugiametės finansinės programos išlaidų kategorija

                        7

                        „Administracinės išlaidos“

               Šią dalį pildyti naudojant administracinio pobūdžio biudžeto duomenų lentelę, kuri pirmiausia bus pateikta

                  finansinės teisės akto pasiūlymo pažymos priede

                (Vidaus taisyklių V priedas) ir įkelta į DECIDE tarnybų tarpusavio konsultacijoms.

               mln. EUR (tūkstantųjų tikslumu)

                        2022

                        metai

                        2023

                        metai

                        2024

                        metai

                        2025

                        metai

                        2026

                        metai

                        2027

                        metai

                        IŠ VISO

                        GD: Ekonomikos ir finansų reikalų (ECFIN)

                        □ Žmogiškieji ištekliai

                        0,848

                        0,424

                        0,424

                        0,072

                        0,072

                        0,072

                        1,912

                        □ Kitos administracinės išlaidos

                        -

                        0,06

                        -

                        -

                        -

                        -

                        0,06

                        IŠ VISO Ekonomikos ir finansų reikalų GD

                        Asignavimai

                        0,848

                        0,484

                        0,424

                        0,072

                        0,072

                        0,072

                        1,972

                        IŠ VISO asignavimų

                        pagal daugiametės finansinės programos 7 IŠLAIDŲ KATEGORIJĄ

                        (Iš viso įsipareigojimų = Iš viso mokėjimų)

                        0,848

                        0,434

                        0,424

                        0,072

                        0,072

                        0,072

                        1,972

               mln. EUR (tūkstantųjų tikslumu)

                        2021

                        metai

                        2022

                        metai

                        2023

                        metai

                        2024

                        metai

                        2025

                        metai

                        2026

                        metai

                        2027

                        metai

                        IŠ VISO

                        IŠ VISO asignavimų pagal daugiametės finansinės programos 1–7 IŠLAIDŲ KATEGORIJAS

                        Įsipareigojimai

                        27,3

                        125,948

                        183,084

                        52,924

                        163,572

                        163,472

                        85,872

                        802,172

                        Mokėjimai

                        0,948

                        20,484

                        101,624

                        120,172

                        320,072

                        238,872

                        802,172

               3.2.2.Numatomas veiklos asignavimais finansuojamas atliktas darbas

               Įsipareigojimų asignavimai mln. EUR (tūkstantųjų tikslumu)

                        Nurodyti tikslus ir atliktus darbus

                        

                        2022 metai

                        2023 metai

                        2024 metai

                        2025 metai

                        2026 metai

                        2027 metai

                        IŠ VISO

                        ATLIKTI DARBAI

                        Rūšis
                           28

                        Skaičius

                        Sąnaudos

                        Skaičius

                        Sąnaudos

                        Skaičius

                        Sąnaudos

                        Skaičius

                        Sąnaudos

                        Skaičius

                        Sąnaudos

                        Skaičius

                        Sąnaudos

                        Skaičius

                        Sąnaudos

                        Bendras skaičius

                        Iš viso sąnaudų

                        1 KONKRETUS TIKSLAS
                           29
                        ...

                        - Atliktas darbas

                        Dotacijų išmokėjimas

                        20,0

                        20,0

                        20,0

                        20,0

                        20,0

                        100,0

                        - Atliktas darbas

                        Išorės veiksmų garantijos atidėjiniai

                        700,0

                        700,0

                        - Atliktas darbas

                        Veiklos vertinimas

                        1

                        0,1

                        1

                        0,1

                        - Atliktas darbas

                        Ex post vertinimas

                        1

                        0,15

                        1

                        0,15

                        1 konkretaus tikslo tarpinė suma

                        700,1

                        20,0

                        1

                        20,15

                        20,0

                        20,0

                        20,0

                        800,25

                        IŠ VISO

                        700,1

                        20,0

                        1

                        20,15

                        20,0

                        20,0

                        20,0

                        800,25

               3.2.3.Numatomo poveikio administraciniams asignavimams santrauka

               –X Pasiūlymui (iniciatyvai) įgyvendinti administracinio pobūdžio asignavimai naudojami taip:

               mln. EUR (tūkstantųjų tikslumu)

                        2022 metai

                        2023 metai

                        2024 metai

                        2025 metai

                        2026 metai

                        2027 metai

                        IŠ VISO

                        Daugiametės finansinės programos 7 IŠLAIDŲ KATEGORIJA

                        Žmogiškieji ištekliai

                        0,848

                        0,424

                        0,424

                        0,072

                        0,072

                        0,072

                        1,912

                        Kitos administracinės išlaidos

                        -

                        0,06

                        -

                        -

                        -

                        -

                        0,06

                        Daugiametės finansinės programos 7 IŠLAIDŲ KATEGORIJOS tarpinė suma

                        0,848

                        0,484

                        0,424

                        0,072

                        0,072

                        0,072

                        1,972

                        Neįtraukta į 7 IŠLAIDŲ KATEGORIJĄ
                           30

                        daugiametės finansinės programos

                        Žmogiškieji ištekliai

                        Kitos administracinio pobūdžio išlaidos

                        Tarpinė suma, neįtraukta į daugiametės finansinės programos 7 IŠLAIDŲ KATEGORIJĄ

                        IŠ VISO

                        0,848

                        0,484

                        0,424

                        0,072

                        0,072

                        0,072

                        1,972

               Žmogiškųjų išteklių ir kitų administracinio pobūdžio išlaidų asignavimų poreikiai bus tenkinami iš GD asignavimų, jau paskirtų veiksmui valdyti ir (arba) perskirstytų generaliniame direktorate, ir prireikus finansuojami iš papildomų lėšų, kurios atsakingam GD gali būti skiriamos pagal metinę lėšų skyrimo procedūrą ir atsižvelgiant į biudžeto apribojimus.

               3.2.3.1.Numatomi žmogiškųjų išteklių poreikiai

               –Pasiūlymui (iniciatyvai) įgyvendinti žmogiškieji ištekliai naudojami taip:

               Sąmatą surašyti etatų vienetais

                        2022 metai

                        2023 metai

                        2024 metai

                        2025 metai

                        2026 metai

                        2027 metai

                        IŠ VISO

                        □ Etatų plano pareigybės (pareigūnai ir laikinieji darbuotojai)

                        20 01 02 01 (Komisijos būstinė ir atstovybės)

                        5,4

                        2,7

                        2,7

                        0,45

                        0,45

                        0,45

                        12,15

                        20 01 02 03 (Delegacijos)

                        01 01 01 01  (Netiesioginiai moksliniai tyrimai)

                         01 01 01 11 (Tiesioginiai moksliniai tyrimai)

                        Kitos biudžeto eilutės (nurodyti)

                        □ Išorės darbuotojai (etatų vienetais)
                           31

                        20 02 01 (AC, END, INT finansuojami iš bendrojo biudžeto)

                        20 02 03 (AC, AL, END, INT ir JPD delegacijose)

                        XX 01  xx yy zz
                           32

                        - būstinėje

                        - delegacijose

                        01 01 01 02 (AC, END, INT – netiesioginiai moksliniai tyrimai)

                         01 01 01 12 (AC, END, INT – tiesioginiai moksliniai tyrimai)

                        Kitos biudžeto eilutės (nurodyti)

                        IŠ VISO

                        5,4

                        2,7

                        2,7

                        0,45

                        0,45

                        0,45

                        12,15

               XX yra atitinkama politikos sritis arba biudžeto antraštinė dalis.

               Žmogiškųjų išteklių poreikiai bus tenkinami panaudojant GD darbuotojus, jau paskirtus veiksmui valdyti ir (arba) perskirstytus generaliniame direktorate, ir prireikus finansuojami iš papildomų lėšų, kurios atsakingam GD gali būti skiriamos pagal metinę lėšų skyrimo procedūrą ir atsižvelgiant į biudžeto apribojimus.

               Vykdytinų užduočių aprašymas:

                        Pareigūnai ir laikinieji darbuotojai

                        Direktorato D direktorius turi: prižiūrėti ir valdyti operaciją, palaikyti ryšius su Taryba ir Parlamentu priimant sprendimą ir patvirtinant susitarimo memorandumą, vesti derybas su Ukrainos valdžios institucijomis dėl susitarimo memorandumo, peržiūrėti ataskaitas, vadovauti misijoms ir vertinti pažangą, padarytą siekiant laikytis sąlygų.

                        Direktorato D skyriaus vadovas / skyriaus vadovo pavaduotojas turi: padėti direktoriui valdyti operaciją, palaikyti ryšius su Taryba ir Parlamentu priimant sprendimą ir patvirtinant susitarimo memorandumą, vesti derybas su Ukrainos valdžios institucijomis dėl susitarimo memorandumo ir Paskolos susitarimo (kartu su L direktoratu), peržiūrėti ataskaitas ir vertinti pažangą, padarytą siekiant laikytis sąlygų.

                        Ekonomistai, MFP sektorius (D direktoratas) turi: parengti sprendimą ir susitarimo memorandumą, palaikyti ryšius su valdžios institucijomis ir tarptautinėmis finansų įstaigomis, vykti į patikrinimo komandiruotes, parengti Komisijos tarnybų ataskaitas ir Komisijos procedūras, susijusias su pagalbos administravimu, palaikyti ryšius su išorės ekspertais dėl procedūrų veikimo vertinimo ir ex post vertinimo.

                        BIUDŽETO GD (E1, E3 skyriai, prižiūrint direktoriui) turi: parengti susitarimą dėl paskolos programos, vesti derybas su Ukrainos valdžios institucijomis ir pasirūpinti, kad jį patvirtintų atsakingos Komisijos tarnybos ir pasirašytų abi šalys; vykdyti priežiūrą po paskolos susitarimo įsigaliojimo; rengti Komisijos sprendimą (-us) dėl skolinimo sandorio (-ių), užtikrinti tolesnius veiksmus po prašymų suteikti lėšų pateikimo, rengti ir vykdyti finansavimo sandorį (-ius) ir išmokėti lėšas Ukrainai; vykdyti netiesioginio aptarnavimo veiklą siekiant prižiūrėti paskolos (-ų) išmokėjimą; parengti atitinkamas šios veiklos ataskaitas.

                        Išorės darbuotojai

                        -

               3.2.4.Suderinamumas su dabartine daugiamete finansine programa

               Pasiūlyme (iniciatyvoje):

               –
                     Galima visiškai finansuoti perskirstant asignavimą atitinkamoje daugiametės finansinės programos (DFP) išlaidų kategorijoje.

               3.2.5.Trečiųjų šalių įnašai

               Pasiūlyme (iniciatyvoje):

               –
                     nenumatyta bendro su trečiosiomis šalimis finansavimo

               3.3.Numatomas poveikis pajamoms

               –
                     Pasiūlymas (iniciatyva) neturi finansinio poveikio pajamoms.

                     (1)

                        Oficialią paraišką dėl narystės ES Ukraina pateikė 2022 m. vasario 28 d., praėjus keturioms dienoms po Rusijos invazijos, o šalies kandidatės statusas jai buvo suteiktas 2022 m. birželio mėn. pabaigoje.

                     (2)

                        TVF patvirtinimas Europos Komisijai pateiktas 2022 m. birželio 3 d. gautame vertinimo rašte.

                     (3)

                        2022 m. kovo 28 d. Tarybos įgyvendinimo sprendimas.

                     (4)

                        Iki nepaprastosios MFP nuo 2022 m. ES parėmė Ukrainą penkiomis iš eilės įvykdytomis makrofinansinės pagalbos (MFP) operacijomis, kurių bendra suma 2014–2021 m. sudarė 5,0 mlrd. EUR paskolų.

                     (5)

                        2021 m. birželio 9 d. Europos Parlamento ir Tarybos reglamentas (ES) 2021/947, kuriuo nustatoma Kaimynystės, vystomojo ir tarptautinio bendradarbiavimo priemonė „Globali Europa“, iš dalies keičiamas ir panaikinamas Europos Parlamento ir Tarybos sprendimas Nr. 466/2014/ES ir panaikinamas Europos Parlamento ir Tarybos reglamentas (ES) 2017/1601 ir Tarybos reglamentas (EB, Euratomas) Nr. 480/2009 (Tekstas svarbus EEE) (OL L 209, 2021 6 14, p. 1).

                     (6)

                        TVF patvirtinimas Europos Komisijai pateiktas 2022 m. birželio 3 d. gautame vertinimo rašte.

                     (7)

                        Kaip nurodyta gegužės 18 d. Komisijos komunikate,
                  https://ec.europa.eu/info/sites/default/files/ukraine-relief-reconstruction_en.pdf
                  .

                     (8)

                        TVF patvirtinimas Europos Komisijai pateiktas 2022 m. gegužės 27 d. gautame vertinimo rašte.

                     (9)

                        2022 m. vasario 16 d. Europos Parlamento pozicija (dar nepaskelbta Oficialiajame leidinyje) ir 2022 m. vasario 21 d. Tarybos sprendimas.

                     (10)

                        Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarimas (
                  OL L 161, 2014 5 29, p. 3
                  ).

                     (11)

                        2022 m. kovo 24 d. Europos Parlamento ir Tarybos sprendimas (ES) 2022/313 dėl makrofinansinės pagalbos teikimo Ukrainai (
                  OL L 55, 2022 2 28, p. 4
                  ).

                     (12)

                        2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).

                     (13)

                        2020 m. gruodžio 17 d. Tarybos reglamentas (ES, Euratomas) 2020/2093, kuriuo nustatoma 2021–2027 m. daugiametė finansinė programa (OL L 433I, 2020 12 22, p. 11).

                     (14)

                        2014 m. gegužės 26 d. Tarybos sprendimas 2014/335/ES, Euratomas dėl Europos Sąjungos nuosavų išteklių sistemos (OL L 168, 2014 6 7, p. 105).

                     (15)

                        2021 m. birželio 9 d. Europos Parlamento ir Tarybos reglamentas (ES) 2021/947, kuriuo nustatoma Kaimynystės, vystomojo ir tarptautinio bendradarbiavimo priemonė „Globali Europa“, iš dalies keičiamas ir panaikinamas Europos Parlamento ir Tarybos sprendimas Nr. 466/2014/ES ir panaikinamas Europos Parlamento ir Tarybos reglamentas (ES) 2017/1601 ir Tarybos reglamentas (EB, Euratomas) Nr. 480/2009 (Tekstas svarbus EEE) (OL L 209, 2021 6 14, p. 1).

                     (16)

                        2010 m. liepos 26 d. Tarybos sprendimas 2010/427/ES, kuriuo nustatoma Europos išorės veiksmų tarnybos struktūra ir veikimas (OL L 201, 2010 8 3, p. 30).

                     (17)

                        VGV – veikla grindžiamas valdymas; VGB – veikla grindžiamas biudžeto sudarymas.

                     (18)

                        Kaip nurodyta Finansinio reglamento 58 straipsnio 2 dalies a arba b punkte.

                     (19)

                        Kaip nurodyta gegužės 18 d. Komisijos komunikate,
                  https://ec.europa.eu/info/sites/default/files/ukraine-relief-reconstruction_en.pdf
                  .

                     (20)

                        Informacija apie valdymo būdus ir nuorodos į Finansinį reglamentą pateikiamos svetainėje „BudgWeb“
                  https://myintracomm.ec.europa.eu/budgweb/EN/man/budgmanag/Pages/budgmanag.aspx

                     (21)

                        DA – diferencijuotieji asignavimai, NDA – nediferencijuotieji asignavimai.

                     (22)

                        ELPA – Europos laisvosios prekybos asociacija.

                     (23)

                        Valstybių kandidačių ir, kai taikoma, Vakarų Balkanų potencialių kandidačių.

                     (24)

                        Pagal oficialią biudžeto nomenklatūrą.

                     (25)

                        Turi būti papildyta iš KVTBP „Naujų uždavinių ir prioritetų“ rezervo (14 02 04 biudžeto eilutės).

                     (26)

                        MFP paskolų atidėjinių suma (9 %), kuri 2021–2027 m. laikotarpiu turi būti paskirta ir sumokėta į bendrą atidėjinių fondą, jei bus patvirtinti metiniai biudžetai.

                     (27)

                        Techninė ir (arba) administracinė parama bei išlaidos ES programų ir (arba) veiksmų įgyvendinimui remti (buvusios BA eilutės), netiesioginiai moksliniai tyrimai, tiesioginiai moksliniai tyrimai.

                     (28)

                        Atlikti darbai – tai būsimi produktai ir paslaugos (pvz., finansuota studentų mainų, nutiesta kelių kilometrų ir kt.).

                     (29)

                        Kaip apibūdinta 1.4.2 skirsnyje „Konkretus (-ūs) tikslas (-ai) ...“.

                     (30)

                        Techninė ir (arba) administracinė parama bei išlaidos ES programų ir (arba) veiksmų įgyvendinimui remti (buvusios BA eilutės), netiesioginiai moksliniai tyrimai, tiesioginiai moksliniai tyrimai.

                     (31)

                        AC – sutartininkas, AL – vietinis darbuotojas, END – deleguotasis nacionalinis ekspertas, INT – per agentūrą įdarbintas darbuotojas, JPD – jaunesnysis delegacijos specialistas.

                     (32)

                        Neviršijant viršutinės ribos, nustatytos išorės darbuotojams, finansuojamiems iš veiklos asignavimų (buvusių BA eilučių).